SAN JUAN 18 KEK - Li Jesús quikˈaxtesi̱c saˈ rukˈeb - Bible Gateway\nSAN JUAN 17SAN JUAN 19\nSAN JUAN 18 Kekchi (KEK)\nLi Jesús quikˈaxtesi̱c saˈ rukˈeb li xicˈ nequeˈiloc re\n18 Nak quirakeˈ chi tijoc li Jesús, qui‑el saˈ li naˈajej aˈan rochbeneb lix tzolom. Co̱eb jun pacˈal li haˈ Cedrón xcˈabaˈ bar cuan cuiˈ jun si̱r li acui̱mk. 2 Laj Judas Iscariote, li ta̱kˈaxtesi̱nk re li Jesús, naxnau li naˈajej aˈan xban nak nabal sut quicuulac li Jesús aran rochbeneb lix tzolom. 3 Joˈcan nak laj Judas co̱ saˈ li naˈajej aˈan ut quixcˈam chirix jun chˈu̱tal li soldado aj Roma. Ut co̱eb ajcuiˈ chirixeb li nequeˈcˈacˈalen saˈ li templo. Taklanbileb xbaneb laj fariseo ut li xbe̱nil aj tij. Cuan cuanqueb xxameb saˈ rukˈ ut cuan cuanqueb xxameb saˈ ruˈuj cheˈ ut cuanqueb ajcuiˈ xchˈi̱chˈeb. 4 Li Jesús ac naxnau chixjunil li cˈaˈru tixcˈul. Joˈcan nak quichal ut quixakli chiruheb ut quixye: ―¿Ani nequesicˈ? chan reheb. 5 Eb aˈan queˈxye: ―Yo̱co chixsicˈbal li Jesús laj Nazaret.― Li Jesús quixye: ―La̱in li yo̱quex chinsicˈbal, chan. Cuan ajcuiˈ saˈ xya̱nkeb laj Judas li ta̱kˈaxtesi̱nk re. 6 Nak li Jesús quixye reheb, “La̱in li yo̱quex chinsicˈbal”, kˈa̱jel ix nak queˈco̱eb ut jun tˈaniqueb nak queˈtˈaneˈ chi chˈochˈ. 7 Ut li Jesús quixye cuiˈchic reheb: ―¿Ani nequesicˈ? Queˈchakˈoc ut queˈxye re: ―Li Jesús laj Nazaret, aˈan li yo̱co chixsicˈbal.― 8 Li Jesús quixye reheb: ―Ac xinye e̱re nak la̱in. Cui yo̱quex chinsicˈbal la̱in, canabomakeb chi xic li nequeˈta̱ken cue, chan. 9 Quixye chi joˈcan re nak ta̱tzˈaklok ru li quixye nak quitijoc: At inYucuaˈ, ma̱ jun reheb li cakˈaxtesiheb cue xsach chicuu. 10 Laj Simón Pedro cuan xchˈi̱chˈ. Quirisi chak lix chˈi̱chˈ saˈ xnaˈaj. Ut riqˈuin lix chˈi̱chˈ quirisi lix xic laj Malco lix mo̱s li xyucuaˈil aj tij. Li xic li quixyocˈ, aˈan li cuan saˈ xnim. 11 Li Jesús quixye re laj Pedro: ―Xoc la̱ chˈi̱chˈ saˈ xnaˈaj. ¿Ma incˈaˈ ta biˈ tento nak tincˈul li raylal aˈin? ¿Ma incˈaˈ ta biˈ aˈan aj e nak xinixtakla chak lin Yucuaˈ? chan. 12 Ut eb li soldado aj Roma rochben li nataklan saˈ xbe̱neb ut eb laj judío li nequeˈcˈacˈalen saˈ li templo, queˈxchap li Jesús ut queˈxbacˈ. 13 Queˈxcˈam riqˈuin laj Anás lix yucuaˈ li rixakil laj Caifás. Laj Caifás, aˈan li xbe̱nil aj tij saˈ li chihab aˈan. 14 Laj Caifás aˈan li quiyehoc reheb li nequeˈtaklan saˈ xbe̱neb laj judío nak us raj nak ta̱ca̱mk jun chi cui̱nk saˈ xcˈabaˈeb chixjunileb.\nLaj Pedro quixye nak incˈaˈ naxnau ru li Jesús\n15 Nak yo̱queb chixcˈambal li Jesús, laj Simón Pedro rochben jun chic lix tzolom li Jesús yo̱queb chixta̱kenquil. Li tzolom aˈan nanaˈeˈ ru xban li xyucuaˈil aj tij. Joˈcan nak qui‑oc rochben li Jesús saˈ li neba̱l li cuan chiru li rochoch li xyucuaˈil aj tij. 16 Abanan laj Pedro quicana saˈ be chire li oqueba̱l. Ut lix tzolom jun chic qui‑el saˈ li neba̱l li cuan chiru li cab ut quia̱tinac riqˈuin li ixk li nacˈacˈalen re li oqueba̱l. Ut quirocsi laj Pedro chi saˈ. 17 Ut li ixk, li nacˈacˈalen re li oqueba̱l quixye re laj Pedro, ―¿Ma ma̱cuaˈ ta biˈ la̱at jun reheb lix tzolom li cui̱nk aˈan? chan re. Laj Pedro quichakˈoc ut quixye: ―Incˈaˈ. Ma̱cuaˈin.― 18 Eb laj cˈanjel ut eb li nequeˈcˈacˈalen saˈ li templo queˈxtzˈab xxameb xban nak que teˈrecˈa. Xakxo̱queb chi kˈixi̱nc chire xam. Laj Pedro yo̱ ajcuiˈ chi kˈixi̱nc saˈ xya̱nkeb. 19 Li xyucuaˈil aj tij qui‑oc chixpatzˈbal re li Jesús chirixeb lix tzolom ut chirix ajcuiˈ li tijleb li naxcˈut. 20 Li Jesús quixye re: ―Junelic xinchˈolob li xya̱lal chiruheb li tenamit saˈ eb li cab li nequeˈxchˈutub cuiˈ ribeb laj judío ut saˈ li templo. Ma̱cˈaˈ xinye reheb chi mukmu. 21 ¿Cˈaˈut nak nacapatzˈ cue la̱in? Patzˈ reheb li nequeˈabin cue. Eb aˈan naru nequeˈxye e̱re cˈaˈru xinye, chan li Jesús. 22 Nak quixye aˈan, jun reheb li nequeˈcˈacˈalen saˈ li templo quixsacˈ saˈ xnakˈ ru li Jesús ut quixye re: ―¿Cˈaˈut nak nacasume li xyucuaˈil aj tij chi joˈcan? chan re. 23 Li Jesús quixye re: ―Cui incˈaˈ us li xinye, ye reheb li cuanqueb arin cˈaˈru incˈaˈ us xinye. Cui ut us li xinye, ¿cˈaˈut nak niquina̱sacˈ? chan re. 24 Ut laj Anás quixtakla li Jesús chi bacˈbo riqˈuin laj Caifás li xyucuaˈil aj tij. 25 Laj Pedro toj xakxo chi kˈixi̱nc chire xam. Ut queˈxye cuiˈchic re: ―¿Ma ma̱cuaˈ ta biˈ la̱at xcomoneb lix tzolom li cui̱nk aˈan? Ut laj Pedro quiticˈtiˈic ut quixye: ―Incˈaˈ. Ma̱cuaˈin.― 26 Jun lix mo̱s li xyucuaˈil aj tij rechˈalal li cui̱nk li quiyoqˈueˈ xxic xban laj Pedro, quixye re: ―La̱at xcomoneb. ¿Ma incˈaˈ ta biˈ xcuil nak a̱cuochben aran saˈ li xnaˈaj li acui̱mk? chan. 27 Ut laj Pedro quixye cuiˈchic re: ―Incˈaˈ. Ma̱cuaˈin, chan. Tojeˈ ajcuiˈ ta̱rakekˈ xyebal aˈan nak quiya̱bac laj tzoˈ xul.\nQuicˈameˈ li Jesús riqˈuin laj Pilato\n28 Toj ekˈela chi us queˈrisi li Jesús riqˈuin laj Caifás ut queˈxcˈam saˈ li naˈajej li narakoc cuiˈ a̱tin laj Pilato li acuabej aj Roma. Eb li nequeˈtaklan saˈ xbe̱neb laj judío incˈaˈ queˈoc saˈ li rochoch laj Pilato xban nak aˈan ma̱cuaˈ aj judío. Cui ta queˈoc saˈ rochoch junak ma̱cuaˈ aj judío, queˈxmux raj rib saˈ lix pa̱ba̱leb. Xban nak queˈraj cuaˈac re li ninkˈe Pascua, incˈaˈ queˈru chi oc saˈ li cab aˈan. 29 Xban nak incˈaˈ queˈoc saˈ li cab, laj Pilato qui‑el chirix cab ut quixye reheb: ―¿Cˈaˈru xma̱c li cui̱nk aˈin nak xexchal chixjitbal? chan reheb. 30 Queˈchakˈoc ut queˈxye re: ―Cui ta ma̱cˈaˈ xma̱c, incˈaˈ raj xkacˈam chak a̱cuiqˈuin re nak tatrakok a̱tin saˈ xbe̱n, chanqueb. 31 Laj Pilato quixye reheb: ―Cˈamomak la̱ex ut rakomak a̱tin saˈ xbe̱n joˈ naxye saˈ le̱ chakˈrab la̱ex, chan. Eb laj judío queˈxye re: ―Moco qˈuebil ta kalese̱ns la̱o aj judío nak takacamsi junak cristian, chanqueb. 32 Riqˈuin aˈin quitzˈakloc ru li quixye li Jesús chanru nak ta̱camsi̱k. 33 Laj Pilato qui‑oc cuiˈchic saˈ li naˈajej li narakoc cuiˈ a̱tin. Quixbok li Jesús riqˈuin ut quixye re: ―¿Ma la̱at lix reyeb laj judío? chan re. 34 Li Jesús quixye re: ―¿Ma saˈ a̱chˈo̱l x‑ala li xaye, malaj jalan xyehoc a̱cue li xaye? chan. 35 Laj Pilato quixye re: ―¿Ma la̱in ta biˈ aj judío? Eb la̱ cuech tenamitil rochbeneb li xbe̱nil aj tij, aˈaneb li xeˈkˈaxtesin a̱cue saˈ cuukˈ. Ye cue cˈaˈru a̱ma̱c, chan. 36 Li Jesús quixye re: ―Lin cuanquil la̱in ma̱cuaˈ re saˈ ruchichˈochˈ. Cui ta la̱in tintakla̱nk arin saˈ ruchichˈochˈ, eb li nequeˈta̱ken cue teˈpletik raj re incolbal chiruheb li nequeˈcˈamoc be chiruheb laj judío. Abanan lin cuanquil la̱in ma̱cuaˈ re saˈ ruchichˈochˈ, chan. 37 Laj Pilato quixye re: ―La̱at rey chi joˈcanan.― Li Jesús quixye re: ―Ya̱l li xaye nak la̱in rey. Aˈan aj e nak quinchal chi yoˈla̱c arin saˈ ruchichˈochˈ re xchˈolobanquil li xya̱lal. Ut chixjunileb li nequeˈraj xnaubal li xya̱lal, nequeˈrabi li cˈaˈru ninye, chan. 38 Laj Pilato quixye: ―Ut, ¿cˈaˈru li xya̱lal?― Ut co̱ cuiˈchic riqˈuineb laj judío ut quixye reheb: ―Ma̱ jun xma̱c li cui̱nk aˈin nintau. 39 La̱ex cˈaynakex nak na‑achˈaba̱c junak li pre̱x saˈ li ninkˈe Pascua. ¿Ma te̱raj nak tincuachˈab che̱ru le̱ rey la̱ex aj judío? chan laj Pilato. 40 Eb aˈan queˈxjap re ut queˈxye: ―Incˈaˈ. Ma̱cuachˈab li cui̱nk aˈan. Achˈab laj Barrabás, chanqueb. Laj Barrabás, aˈan jun aj e̱lkˈ.


SAN MATEO 19 KEK - Li Jesús quixye nak incˈaˈ naru - Bible Gateway\nSAN MATEO 19 Kekchi (KEK)\nLi Jesús quixye nak incˈaˈ naru teˈxjach rib li sumsu̱queb\n19 Ut nak quirakeˈ chixyebal li a̱tin aˈin, li Jesús qui‑el Galilea ut co̱ jun pacˈal li nimaˈ Jordán saˈ eb li naˈajej xcue̱nt Judea. 2 Ut quita̱ke̱c xbaneb li qˈuila tenamit ut nabaleb li yaj quixqˈuirtesiheb aran. 3 Cuanqueb laj fariseo queˈcuulac chi patzˈoc riqˈuin yal re xyalbal rix ut queˈxye re: ―¿Cˈaˈru nacaye la̱at? ¿Ma ta̱ru̱k tixjach rib li cui̱nk riqˈuin li rixakil yal riqˈuin cˈaˈak re ru?― 4 Quichakˈoc li Jesús ut quixye reheb: ―¿Ma incˈaˈ e̱rilom li tzˈi̱banbil saˈ li Santil Hu nak li Dios quiyoˈobtesin chak re li cristian saˈ xticlajic, cui̱nk ut ixk nak quixyoˈobtesiheb chak? 5 Joˈcan nak li cui̱nk tixcanab xnaˈ xyucuaˈ ut tixlakˈab rib riqˈuin li rixakil. Ut chi xcabichaleb junajakeb aj chic. 6 Joˈcan nak moco cuibakeb ta chic. Junajakeb aj ban chic. Joˈcan ut nak li ani naxlakˈab li Dios, ma̱ ani chic naru najachoc re, chan. 7 Ut queˈxye cuiˈchic re li Jesús: ―¿Cˈaˈut nak quixye laj Moisés nak ta̱ru̱k xyi̱banquil junak li hu re nak tixjach rib li cui̱nk riqˈuin li rixakil?― 8 Li Jesús quichakˈoc ut quixye: ―Xban nak kˈaxal cau e̱chˈo̱l, joˈcan nak laj Moisés quixsume che̱ru nak ta̱ru̱k te̱jach e̱rib riqˈuin le̱ rixakil. Aban moco joˈcan ta chak saˈ xticlajic nak li Dios quixyoˈobtesiheb li cristian. 9 Ut la̱in tinye e̱re nak yalak ani tixcanab rixakil chi ma̱cuaˈ xma̱c yumbe̱tac, ut tixcˈam jalan chic ixk, li jun aˈan tixmux ru lix sumlajic. Ut li ani tixcˈam chokˈ rixakil li ixk li canabanbil, li jun aˈan tixmux ajcuiˈ ru lix sumlajic, chan li Jesús. 10 Ut eb lix tzolom queˈxye: ―Cui ya̱l nak joˈcan ta̱cˈulma̱nk, kˈaxal us raj nak incˈaˈ tixsicˈ rixakil li cui̱nk, chanqueb. 11 Ut li Jesús quixye reheb: ―Moco chixjunileb ta nequeˈxcˈul xchˈo̱l li a̱tin aˈin, caˈaj cuiˈ li ani qˈuebil re xban li Dios re xtaubal ru li xya̱lal aˈin. 12 Cuanqueb cui̱nk chalen saˈ xyoˈlajiqueb ac reheb nak incˈaˈ teˈcua̱nk rixakil, ut cuanqueb yal pokˈbileb xbaneb li rech cui̱nkilal re incˈaˈ teˈcua̱nk rixakileb, ut cuanqueb cuiˈchic yal incˈaˈ nequeˈxcˈul xchˈo̱leb nak teˈxcˈam rixakil xban nak nequeˈxkˈaxtesi rib chi cˈanjelac chiru li Dios. Li ani ta̱ru̱k tixtau ru li xya̱lal aˈin, chixtauhak ru, chan li Jesús.\nLi Jesús quirosobtesi li cocˈal\n13 Ut chirix chic aˈan cuanqueb cocˈal queˈcˈameˈ chak riqˈuin li Jesús re nak tixqˈue li rukˈ saˈ xbe̱neb ut ta̱tijok. Ut eb lix tzolom queˈxkˈus li queˈcˈamoc chak reheb li cocˈal. 14 Nak li Jesús quiril li yo̱queb chixba̱nunquil, quixye reheb lix tzolom: ―Canabomakeb chi cha̱lc cuiqˈuin li cocˈal. Me̱ram chiruheb xban nak lix nimajcual cuanquilal li Dios, aˈan reheb li kˈuneb xchˈo̱l joˈ li cocˈal, chan. 15 Ut li Jesús quixqˈue li rukˈ saˈ xbe̱neb ut quitijoc. Ut chirix aˈan qui‑el saˈ li naˈajej aˈan.\nJun cui̱nk biom quia̱tinac riqˈuin li Jesús\n16 Ut quicuulac jun li cui̱nk riqˈuin li Jesús ut quixye re: ―At cha̱bil tzolonel, ¿Cˈaˈ raj ru us tinba̱nu re nak tincue̱chani li junelic yuˈam? chan. 17 Ut li Jesús quixye re: ―¿Cˈaˈut nak nacaye cha̱bil cue cui incˈaˈ nacanau anihin? Jun ajcuiˈ li cha̱bil cuan ut aˈan li Dios. Cui ta̱cuaj nak ta̱cua̱nk la̱ yuˈam chi junelic ba̱nu li cˈaˈru naxye li chakˈrab.― 18 Ut li cui̱nk quixye: ―¿Cˈaˈru li chakˈrab li nacaye?― Ut li Jesús quixye re: ―Ma̱camsi a̱cuas a̱cui̱tzˈin. Matmuxuc caxa̱r. Mat‑elkˈac. Matkˈaban. 19 Cha‑oxlokˈi la̱ naˈ a̱yucuaˈ ut chara la̱ cuas a̱cui̱tzˈin joˈ nak nacara a̱cuib la̱at, chan. 20 Ut li cui̱nk quichakˈoc ut quixye: ―At tzolonel, chixjunil aˈin xinba̱nu chalen chak saˈ incaˈchˈinal. ¿Cˈaˈ chic ru ma̱jiˈ ninba̱nu?― 21 Quixye li Jesús re: ―Cui ta̱cuaj nak tzˈakalak re ru la̱ yuˈam, ayu ut cˈayi li cˈaˈru cuan a̱cue ut si lix tzˈak li ta̱cˈul reheb li nebaˈ. Ut ta̱cua̱nk a̱biomal saˈ choxa. Ut nak ac xaba̱nu aˈan tatcha̱lk ut tina̱ta̱ke, chan li Jesús re. 22 Ut nak quirabi aˈan, li cui̱nk co̱ chi ra saˈ xchˈo̱l xban nak nabal lix biomal cuan. 23 Tojoˈnak quixye li Jesús reheb lix tzolom: ―Relic chi ya̱l tinye e̱re, kˈaxal chˈaˈaj chokˈ re junak biom nak ta̱oc rubel xcuanquil li Dios. 24 Tinye ajcuiˈ e̱re nak incˈaˈ raj chˈaˈaj nak ta̱numekˈ junak nimla xul camello saˈ ru junak cu̱x chiru nak ta̱oc junak biom rubel xcuanquil li Dios. 25 Ut eb lix tzolom nak queˈrabi aˈan, cˈajoˈ nak queˈsach xchˈo̱l ut queˈxye: ―¿Ani put ta̱ru̱k ta̱colekˈ? chanqueb. 26 Ut li Jesús quixcaˈyaheb ut quixye reheb: ―Chiru junak yal cui̱nk aˈan ma̱min ta̱ru̱k, abanan chiru li Dios chixjunil naru xba̱nunquil. 27 Quichakˈoc laj Pedro ut quixye re: ―La̱o xkacanab chixjunil li cˈaˈru cuan ke xban a̱ta̱kenquil. ¿Cˈaˈru ta̱cua̱nk ke?― 28 Ut li Jesús quixye reheb: ―Relic chi ya̱l tinye e̱re nak la̱in li Cˈajolbej tincˈojla̱k saˈ lin lokˈlaj cˈojariba̱l saˈ li acˈ ruchichˈochˈ, la̱ex li xexta̱ken cue, texcˈojla̱k ajcuiˈ saˈ li cablaju chi cˈojariba̱l re texrakok a̱tin saˈ xbe̱neb li cablaju xte̱paleb laj Israel. 29 Li ani naxcanab rochoch, ras ri̱tzˈin, xnaˈ xyucuaˈ, rixakil, ralal xcˈajol, malaj xchˈochˈ saˈ incˈabaˈ la̱in, li jun aˈan kˈaxal cuiˈchic nabal li tixcˈul chiru li quixcanab ut ta̱re̱chani li junelic yuˈam. 30 Ut nabaleb li nequeˈxsicˈ xcuanquil anakcuan, mokon ma̱cˈaˈak chic xcuanquileb. Ut li ani incˈaˈ nequeˈxsicˈ xcuanquil anakcuan, aˈaneb chic li teˈcua̱nk xcuanquil mokon, chan li Jesús.


Li cßaßru nacßulman anakcuan ac chßolchßo nak joßcan tâcßulmânk. Joßcan nak incßaß naru xcuechßinquil rix li cßaßru naxbânu li Dios.\nLi cßaßru tinye âcue saß li visión, tâcßulmânk. Abanan, toj mâjiß nacuulac xkßehil nak tâosokß lâ tenamit. Usta tâbâyk caßchßinak, abanan tâcuoybeni xban nak relic chi yâl nak tâcßulmânk li cßaßru tincßutbesi châcuu.\nLâin quinyehoc chak re cßaßru quicßulman chalen saß xticlajic toj saß rosoßjic. Chalen najter kße cutan lâin quinyehoc re cßaßru tâcßulmânk usta toj mâjiß nacßulman. Li cßaßru ninye, aßan li tâcßulmânk. Lâin ninbânu chixjunil li cßaßru nacuaj.\nJoßcan ajcuiß li cuâtin. Incßaß nacana yal chi joßcan. Naxbânu ban xcßanjel joß nacuaj lâin. Naxbânu chi tzßakal li cßaßru nintakla cuiß, chan li Kâcuaß.\nCaßaj cuiß lâin li Kâcuaß li ninnaßoc re cßaßru cuan saß lix cßaßuxeb. Ut lâin ninqßue xkßajcâmunquil li junjûnk aß yal chanru lix yehom xbânuhomeb.—\nLi Dios moco cuînk ta. Li Dios incßaß naticßtißic chi moco naxjal xcßaßux. Junelic naxbânu li cßaßru naxye. Ut junelic naxbânu li cßaßru naxyechißi.\nCanab saß rukß li Dios chixjunil li cßaßru nacacßoxla xbânunquil. Ut aßan tâtenkßânk âcue re nak us tat-êlk riqßuin li cßaßru tâbânu.\n Kßaxal us nak têcßûluban lê naßleb li tâqßuehekß êre ut têqßue saß êchßôl lê kßusbal. Chi joßcan cuânk ênaßleb toj saß êtîxilal. Eb li cristian nabal li cßaßak re ru nequeßxcßûb ru. Abanan caßaj cuiß li Dios yal re ma tâuxmânk chixjunil li nequeßxcßûb ru. Cuan xsahil xchßôleb li nequeßuxtânan u. Joßcan nak kßaxal us li nebaßil chiru li balakßic. Li ani naxxucua ru li Kâcuaß cuan xyußam. Junelic sa saß xchßôl ut incßaß nachal li chßaßajquilal saß xbên. Li incßaß nacuulac chiru cßanjelac naxchßic li rukß saß li plato. Abanan chi moco li tzacaêmk naraj xqßuebal saß re.\nCheqßuehak retal li tîqueb xchßôl ut li châbileb xnaßleb. Li nacuan saß tuktûquil usilal tâcuânk ralal xcßajol.\nAt nimajcual Dios, lâat tâbânu li cßaßru cayechißi ke. Kßaxal nim lâ cuuxtân chi junelic saß kabên. Incßaß taxak tâcanab yal chi joßcan li cßaßru catiquib xbânunquil.\nUt que'cuil chixjunileb li camenak, jo' nînk jo' coc', xakxôqueb chiru li chunchu sa' li c'ojaribâl. Ut que'teli li hu li tz'îbanbil cui' lix yehom xbânuhomeb. Ut quitehe' ajcui' li hu li tz'îbanbil cui' xc'aba'eb li cuanqueb xyu'am chi junelic. Ut quirake' âtin sa' xbêneb li camenak a' yal chanru lix yehom xbânuhomeb jo' tz'îbanbil retalil sa' li hu.\n Li Dios naxsuk'isi chok' usilal chixjunil li c'a'ak re ru neque'xc'ul li neque'rahoc re li Dios, a' li bokbileb chixbânunquil li c'a'ru naraj li Dios. Chalen sa' xticlajic li Dios quixnau aniheb li te'pâbânk re. Jo'can nak quixsiq'ueb ru ut quixc'uleb chok' ralal xc'ajol. Quixxakab li Jesucristo li Ralal re nak a'anak li xbên alalbej sa' xyânkeb li ralal xc'ajol.\n Yâl nak xepâb li Jesucristo ut colbilex chic. Abanan yal xban rusilal li Dios nak colbilex. Mâcua' xban êyehom êbânuhom. Yal êmâtan ban xban li Dios. Mâ ani chixnimobresi rib xban nak mâcua' xban êyehom êbânuhom nak colbilex.\n Ut tz'îbanbil ajcui' sa' li Santil Hu chi jo'ca'in: A'an ut li pec li que'xtich cui' li rokeb. A'an li pec li nat'anoc. (Isa. 8:14-15) Li cristian li neque'xtich rokeb chiru, a'aneb laj k'etol râtin li Dios. Ac ch'olch'o nak te'xc'ul lix tojbal lix mâc xban nak neque'xtz'ektâna li Cristo. Lâex sic'bil êru xban li Dios. Sic'bil êru chi c'anjelac chiru li Dios jo' nak neque'c'anjelac laj tij. Lâex lix tenamit li Dios ut santobresinbilex. Lâex chic ralal xc'ajol li Dios. Sic'bil êru chixyebal resil lix nimal xcuanquilal li Dios. Li Dios quexrisi sa' xk'ojyînal ru li mâc ut anakcuan cuanquex chic sa' xcutan xsaken.\n Abanan lâin ninch'olob xyâlal li na'leb li quixq'ue li Dios. Li na'leb a'an mukmu nak quicuan chak junxil. Inc'a' natauman ru nak quicuan. Abanan chalen chak najter k'e cutan nak toj mâji' quixyîb li ruchich'och' ac cuan chak sa' xch'ôl li Dios nak tixq'ue li kalok'al ut li kalok'al, a'an li kacolbal. Mâ jun li neque'taklan sa' ruchich'och' que'xtau ru li na'leb a'in. Cui ta que'xtau ru, inc'a' raj que'xcamsi chiru cruz li Kâcua' Jesucristo, laj êchal re li lok'al. Jo'ca'in tz'îbanbil sa' li Santil Hu chirix li kalok'al: Li inc'a' na-ilman ru chi moco na-abîc chi moco nac'oxlâc xbaneb li cuînk, a'an li quixc'ûb li Dios chok' reheb li neque'rahoc re. (Isa. 64:4; 65:17)\n Caßaj cuiß lâin ninnau cßaßru xincßûb ru xbânunquil chokß êre. Xincßûb ru êtenkßanquil. Mâcuaß raylal tinbânu êre. Usilal ban tinbânu êre, joß yôquex chiroybeninquil. Saß eb li cutan aßan lâex textijok ut textzßâmânk chicuu, ut lâin tincuabi lê tij. Nak tinêsicß, tinêtau xban nak tinêsicß chi anchal êchßôl. Nak tinêsicß tinêtau. Lâin texinqßue chi sukßîc saß lê naßaj. Lâin texinchßutub saß chixjunileb li naßajej li xinjeqßui cuiß êru. Texcuisi chak saß li naßajej li xexcßameß cuiß, chan li Kâcuaß.


SAN MARCOS 5 KEK - Li Jesús quirisi li ma̱us aj - Bible Gateway\nSAN MARCOS 4SAN MARCOS 6\nSAN MARCOS 5 Kekchi (KEK)\nLi Jesús quirisi li ma̱us aj musikˈej riqˈuin li cui̱nk aj Gadara\n5 Li Jesús ut eb lix tzolom queˈcuulac aran jun pacˈal li palau saˈ xchˈochˈeb laj Gadara. 2 Ut nak qui‑el li Jesús saˈ li jucub, saˈ junpa̱t quichal jun li cui̱nk chi cˈuluc re. Quichal chak saˈ li naˈajej bar nequeˈmukeˈ cuiˈ li camenak. Li cui̱nk aˈan cuan ma̱us aj musikˈej riqˈuin. 3 Junes saˈ li naˈajej bar nequeˈmukeˈ cuiˈ li camenak nacuan. Ma̱ ani naru nabacˈoc re chi moco riqˈuin cadena naru nequeˈxbacˈ. 4 Nabal sut nequeˈxyal xbacˈbal li rok rukˈ riqˈuin cadena. Abanan saˈ junpa̱t naxtˈupi li cadena. Ut ma̱ ani naru natu̱lanobresin re li cui̱nk aˈan. 5 Chi kˈek chi cutan naxbeni rib saˈ xbe̱neb li tzu̱l ut saˈ xya̱nkeb li mukleba̱l camenak. Junelic yo̱ chixjapbal re ut naxyoqˈui rib riqˈuin kˈesnal pec. 6 Toj najt ajcuiˈ cuan chak li Jesús nak qui‑ileˈ xban li cui̱nk. Li cui̱nk co̱ saˈ a̱nil ut coxcuikˈib rib chiru li Jesús. 7 Quixjap re chixyebal: ―¿Cˈaˈru ta̱cuaj cuiqˈuin, at Jesús? La̱at Ralalat li nimajcual Dios. Saˈ xcˈabaˈ li Ka̱cuaˈ Dios, nintzˈa̱ma cha̱cuu nak mina̱rahobtesi, chan re. 8 Quixye chi joˈcan xban nak ac yo̱ li Jesús chixyebal re li ma̱us aj musikˈej: ―Elen riqˈuin li cui̱nk aˈin, at ma̱us aj musikˈej.― 9 Tojoˈnak li Jesús quixpatzˈ re: ―¿Ani a̱cˈabaˈ?― ―Cuakib mil (6,000) incˈabaˈ xban nak nabalo, chan nak quichakˈoc. 10 Ut nabal sut quixtzˈa̱ma chiru li Jesús nak incˈaˈ ta̱risiheb li ma̱us aj musikˈej chi junaj cua saˈ li naˈajej aˈan. 11 Aran cuanqueb jun tu̱b li a̱k yo̱queb chi ichajibc chiru li tzu̱l. 12 Eb li ma̱us aj musikˈej queˈxtzˈa̱ma chiru li Jesús nak tixtaklaheb riqˈuineb li a̱k. ―Choa̱takla riqˈuineb li a̱k. Choa̱canab chi oc riqˈuineb, chanqueb. 13 Ut li Jesús quixcanabeb chi xic. Queˈel li ma̱us aj musikˈej riqˈuin li cui̱nk. Coxeˈocak riqˈuineb li a̱k. Ut li a̱k queˈoc chi a̱linac ut queˈxrum chak rib saˈ xbe̱n u̱l ut toj saˈ li palau coxeˈnak. Cuanqueb na cuib mil chi a̱k queˈosoˈ saˈ li palau. 14 Eb laj ilol a̱k queˈxucuac ut queˈe̱lelic ut coxeˈxye resil saˈ li tenamit joˈ ajcuiˈ saˈ li cˈaleba̱l. Ut nabaleb li tenamit queˈco̱eb chirilbal li cˈaˈru quicˈulman. 15 Queˈcuulac cuan cuiˈ li Jesús ut queˈril li cui̱nk li qui‑isi̱c nabal chi ma̱us aj musikˈej riqˈuin. Cˈojcˈo aran nak coxeˈxtau. Tikto chic ut tuktu chic xjolom. Riqˈuin rilbal aˈan queˈoc xxiuheb li tenamit. 16 Ut eb li queˈiloc re, queˈxserakˈi reheb li tenamit chanru qui‑ux re li cui̱nk li quicuan ma̱us aj musikˈej riqˈuin, joˈ ajcuiˈ li cˈaˈru queˈxcˈul li a̱k. 17 Ut queˈxtzˈa̱ma chiru li Jesús nak ta̱e̱lk saˈ lix tenamiteb. 18 Ut nak qui‑oc cuiˈchic li Jesús saˈ li jucub, li cui̱nk li qui‑isi̱c ma̱us aj musikˈej riqˈuin quixtzˈa̱ma chiru li Jesús nak ta̱xic chirix. 19 Aˈut li Jesús incˈaˈ quiraj nak ta̱xic chirix. Quixye re li cui̱nk: ―Ayu saˈ la̱ cuochoch ut ta̱serakˈi reheb la̱ cuechˈalal li usilal xinba̱nu a̱cue. Ta̱ye reheb chanru nak xcuuxta̱na a̱cuu, chan re li cui̱nk. 20 Joˈcan nak co̱ li cui̱nk saˈ eb li tenamit xcue̱nt Decápolis. Qui‑oc chixyebal reheb chixjunil li ni̱nki usilal quixba̱nu li Jesús re. Ut chixjunileb li tenamit quilajeˈsach xchˈo̱l chirabinquil li cˈaˈru quixye.\nLi Jesús quixqˈuirtesi lix rabin laj Jairo joˈ ajcuiˈ li ixk li quichˈeˈoc re li rakˈ\n21 Qui‑oc cuiˈchic li Jesús saˈ li jucub ut quisukˈi cuiˈchic jun pacˈal li palau rochbeneb lix tzolom. Ma̱ caˈchˈin li tenamit coxeˈxchˈutub rib riqˈuin chire li palau. 22 Ut quichal jun li cui̱nk aj Jairo xcˈabaˈ. Aˈan xcomoneb li nequeˈtaklan saˈ li cab li nequeˈxchˈutub cuiˈ ribeb laj judío. Nak quiril li Jesús, quixcuikˈib rib chiru. 23 Ut chi anchal xchˈo̱l quixtzˈa̱ma chiru li Jesús ut quixye re: ―At Ka̱cuaˈ, kˈaxal nim xyajel lin chˈina rabin. Ca̱mc re. Ba̱nu usilal, tatxic saˈ cuochoch. Toxa̱qˈue la̱ cuukˈ saˈ xbe̱n re nak ta̱qˈuira̱k ut incˈaˈ ta̱ca̱mk, chan re li Jesús. 24 Ut li Jesús co̱ chirix laj Jairo ut nabaleb li tenamit queˈta̱ken re. Xban xqˈuial li tenamit yo̱queb chixtiquisinquil ribeb. 25 Saˈ xya̱nkeb cuan jun li ixk cablaju chihab xticlajic xyajel. Junelic yo̱ lix yajel li ixk aˈan ut incˈaˈ chic natzˈap lix quiqˈuel. 26 Quixqˈue rib chi banecˈ riqˈuin nabaleb aj banonel ut nabal li raylal quixcˈul. Abanan ma̱ jokˈe queˈxban. Caˈaj cuiˈ quixsach chixjunil li cˈaˈru cuan re, re xtojbaleb. Ut ma̱cˈaˈ qui‑oc cuiˈ. Nima̱nc ban chic naxba̱nu lix yajel. 27 Quirabi resil nak li Jesús yo̱ chixqˈuirtesinquileb li yaj. Riqˈuin aˈan qui‑oc chixta̱kenquil li Jesús rochbeneb li qˈuila tenamit. Ut quijiloc chixcˈatk re nak tixchˈeˈ li rakˈ. 28 ―Usta caˈaj cuiˈ li rakˈ tinchˈeˈ, riqˈuin aˈan tinqˈuira̱k, chan li ixk saˈ xchˈo̱l. 29 Ut nak quixchˈeˈ li rakˈ saˈ junpa̱t quiqˈuira, ut quitzˈap lix quiqˈuel. Ut li ixk quirecˈa nak ma̱cˈaˈ chic xyajel. 30 Ut li Jesús quixnau nak cuan li quiqˈuira xban lix cuanquil. Quixsukˈisi rib saˈ xya̱nkeb li qˈuila tenamit ut quixpatzˈ reheb: ―¿Ani xchˈeˈoc re li cuakˈ? chan reheb. 31 Eb lix tzolom queˈchakˈoc ut queˈxye re: ―At Ka̱cuaˈ, la̱at nacacuil chanru nak yo̱queb chixtiquisinquil ribeb li qˈuila tenamit cha̱cuix. ¿Cˈaˈut nak nacapatzˈ ani xchˈeˈoc re la̱ cuakˈ? chanqueb. 32 Ut li Jesús quixsukˈisi rib chirilbal ani xchˈeˈoc re li rakˈ. 33 Li ixk naxnau nak ac xqˈuira. Nasicsot xban xxiu. Colxcuikˈib rib chiru li Jesús ut quixye li xya̱lal re. 34 Li Jesús quixye re: ―Kanaˈ, xban nak xapa̱b nak cuan incuanquil cha̱qˈuirtesinquil, joˈcan nak xatqˈuira. Ayu chi sa saˈ a̱chˈo̱l ut chi ma̱cˈaˈ chic a̱raylal, chan. 35 Nak toj yo̱ chi a̱tinac li Jesús, queˈchal lix comoneb laj Jairo saˈ rochoch chixyebal re, ―Xcam la̱ rabin. ¿Cˈaˈ chic ru aj e nak ta̱chˈiˈchˈiˈi laj tzolonel? chanqueb. 36 Nak quirabi li Jesús li cˈaˈru yo̱queb chixyebal re laj Jairo, quixye re: ―Matcˈoxlac. Caˈaj cuiˈ ta̱pa̱b nak ta̱qˈuira̱k la̱ rabin, chan. 37 Ut incˈaˈ quiraj nak li tenamit teˈxic chirix. Caˈaj cuiˈ laj Pedro ut laj Jacobo ut laj Juan, li ri̱tzˈin laj Jacobo, quixcˈameb chirix. 38 Nak queˈcuulac saˈ rochoch laj Jairo, li Jesús quiril nak yo̱queb chixpokokinquil ribeb ut japjo̱queb re chi ya̱bac. 39 Qui‑oc saˈ cab riqˈuineb ut quixye reheb: ―¿Cˈaˈut nak yo̱quex chixpokokinquil e̱rib? ¿Cˈaˈut nak yo̱quex chi ya̱bac? Li xkaˈal moco xcam ta. Cua̱rc yo̱, chan li Jesús reheb. 40 Eb aˈan queˈoc chixseˈenquil li cˈaˈru quixye, ut li Jesús quirisiheb chirix cab. Caˈaj cuiˈ lix naˈ ut lix yucuaˈ ut eb li oxib chi xtzolom queˈoc rochben li Jesús bar cuan cuiˈ li camenak. 41 Quixchap chi rukˈ li camenak ut quixye re saˈ li ra̱tinoba̱l: ―Talita, cumi, chan. Li a̱tin aˈan naraj naxye, “At chˈina xkaˈal, la̱in tinyehok a̱cue cuaclin”. 42 Saˈ junpa̱t quicuacli li xkaˈal ut quibe̱c. Li xkaˈal aˈan cablaju chihab cuan re. Ut eb li cuanqueb aran quilajeˈsach xchˈo̱l chirilbal li cˈaˈru quixba̱nu li Jesús. 43 Aˈut li Jesús quixchakˈrabiheb chi us nak ma̱ ani aj e teˈxye li cˈaˈru quicˈulman. Ut quixye reheb nak teˈxqˈue chi cuaˈac li xkaˈal.


GÁLATAS 1 KEK - Li Hu li Quixtzˈi̱ba li San Pablo - Bible Gateway\nGÁLATAS 1 Kekchi (KEK)\nLi Hu li Quixtzˈi̱ba li San Pablo reheb laj Galacia\n1 La̱in laj Pablo. La̱in x‑apóstol li Jesucristo. Moco taklanbilin ta xban cui̱nk, chi moco saˈ xcˈabaˈ junak cui̱nk. Taklanbilin ban xban li Jesucristo ut xban li Acuabej Dios, li quicuaclesin cuiˈchic re chi yoˈyo li Jesucristo saˈ xya̱nkeb li camenak. 2 La̱in yo̱quin chixtaklanquil li hu aˈin e̱riqˈuin che̱junilex la̱ex li cuanquex saˈ li junju̱nk chi iglesia aran Galacia. Ut eb li herma̱n li cuanqueb cuochben yo̱queb ajcuiˈ chixtaklanquil xsahil e̱chˈo̱l. 3 Chicua̱nk taxak e̱riqˈuin li usilal ut li tuktu̱quilal li naxqˈue li Dios li kaYucuaˈ ut li naxqˈue li Ka̱cuaˈ Jesucristo. 4 Li Jesucristo quixkˈaxtesi rib chi ca̱mc saˈ xcˈabaˈ li kama̱c xban nak joˈcan quiraj li Dios Acuabej. Quixba̱nu aˈan re kacolbal chiru li ma̱usilal saˈ li ruchichˈochˈ. 5 Lokˈoninbil taxak ru li Acuabej Dios chi junelic kˈe cutan. Joˈcan taxak.\nJun ajcuiˈ li tzˈakal evangelio\n6 Nasach inchˈo̱l e̱ban xban nak kˈaxal junpa̱t yo̱quex chixcanabanquil li tzˈakal Dios li quisicˈoc e̱ru xban li rusilal li Jesucristo. Ut yo̱quex chixpa̱banquil jalan tijleb chirix li evangelio li moco ya̱l ta. 7 Aˈin moco naraj ta naxye nak cuan jun chic li evangelio. Lix ya̱lal aˈan, aˈin: cuanqueb li nequeˈraj xpoˈbal ru li evangelio li naxqˈue li Ka̱cuaˈ Jesucristo. 8 Usta la̱o, usta junak ángel ta̱cha̱lk saˈ choxa chixyebal e̱re jalan tijleb chirix li evangelio chiru li ac xkachˈolob che̱ru, tzˈekta̱nanbilak taxak xban li Dios li ani ta̱ba̱nu̱nk re chi joˈcaˈin. 9 Ac xkaye aˈin e̱re ut nakaye cuiˈchic e̱re, cui junak tixye e̱re jalan tijleb chirix li evangelio chiru li ac xerabi, tzˈekta̱nanbilak taxak xban li Dios li ani ta̱ba̱nu̱nk re chi joˈcaˈin. 10 ¿Ma yal re ta biˈ nak teˈsahokˈ xchˈo̱l li cui̱nk cuiqˈuin nak yo̱quin chixyebal chi joˈcaˈin? ¿Ma incˈaˈ ta biˈ yo̱quin chixyebal chi joˈcaˈin re nak sahak xchˈo̱l li Dios cuiqˈuin? ¿Ma tincuaj ta biˈ tincˈojob xchˈo̱leb li cui̱nk? Ma̱ jokˈe xban nak cui ta toj nacuaj xcˈojobanquil xchˈo̱leb li cui̱nk ma̱cuaˈin raj aj cˈanjel chiru li Jesucristo.\nNak quisiqˈueˈ ru laj Pablo chokˈ apóstol\n11 Ex inherma̱n, nacuaj nak te̱nau nak li evangelio li xinchˈolob che̱ru, aˈan ma̱cuaˈ yal xcˈaˈux cui̱nk. 12 Ma̱cuaˈ yal riqˈuin junak cui̱nk quicuabi, chi moco riqˈuin ta junak cui̱nk quintzol cuib. Aˈ ban li Ka̱cuaˈ Jesucristo, aˈan li quicˈutbesin re chicuu. 13 Ac e̱rabiom ajcuiˈ resil chanru nak quincuan chak saˈ lix pa̱ba̱leb laj judío. La̱ex nequenau nak kˈaxal nabal li raylal quinba̱nu reheb li nequeˈpa̱ban re li Dios ut quinyal inkˈe chixsachbal ruheb laj pa̱banel. 14 La̱in li kˈaxal cuiˈchic quinqˈue inchˈo̱l chiruheb li cuech sa̱jilal chixba̱nunquil li cˈaˈru naxye lix pa̱ba̱leb laj judío. Ut kˈaxal cuiˈchic quinba̱nu li naˈleb canabanbil ke xbaneb li kaxeˈ kato̱n. 15 Nak toj ma̱jiˈ ninyoˈla, xban xnimal rusilal, li Dios ac xsicˈ chak cuu re tincˈanjelak chiru. 16 Ut nak li Dios quiraj xcˈutbesinquil li Ralal chicuu re nak tinchˈolob resil chiruheb li ma̱cuaˈeb aj judío, incˈaˈ xinpatzˈ innaˈleb re junak cui̱nk. 17 Chi moco co̱in ta Jerusalén chi a̱tinac riqˈuineb li apóstol li quisiqˈueˈ ruheb junxil chicuu. Ti̱c ban co̱in Arabia ut mokon quinsukˈi cuiˈchic Damasco. 18 Oxib chihab xpa̱banquil li Dios inban nak co̱in Jerusalén re nak tinnau ru laj Pedro. Oˈlaju cutan quincuan chak riqˈuin. 19 Ut quicuil ru laj Jacobo ri̱tzˈin li Ka̱cuaˈ Jesucristo. Ut chirix chic aˈan, ma̱ jun chic reheb li apóstol quicuileb ru. 20 Li Dios naxnau nak tzˈakal ya̱l li cˈaˈru yo̱quin chixtzˈi̱banquil saˈ li hu aˈin. 21 Chirix chic aˈan co̱in saˈ eb li naˈajej xcue̱nt Siria ut Cilicia. 22 Ut toj ma̱jiˈak nequeˈxnau cuu eb laj pa̱banel saˈ xcˈabaˈ li Cristo, li cuanqueb aran Judea. 23 Yal resil nequeˈrabi li nayeman chicuix: Li cui̱nk li quirahobtesin reheb laj pa̱banel junxil, anakcuan aˈan chic yo̱ chi yehoc resil li colba‑ib li quiraj raj xsachbal junxil, chanqueb. 24 Ut eb aˈan queˈxlokˈoni ru li Dios nak queˈrabi resil nak quinpa̱b li Cristo.


Resil li Santil Hu: Ke'isiik sa' Tz'alam - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nK'ARU yook xb'aanunkil li anjel li wank sa' li eetalil? Kixte li rokeb'aal li tz'alam re naq eb' li x'apostol li Jesus te'elq. Ab'an, k'a'ut wankeb' sa' tz'alam?\nEb' li xtzolom li Jesus ak ke'xk'ul li santil musiq'ej. Sa' jun ewuuk laj Pedro ut laj Juan koheb' sa' Rochoch li Yos aran Jerusalen. Chi xk'atq li rokeb'aal li Rochoch li Yos wank jun li winq, sik chalen chaq sa' xyo'lajik. Rajlal kutan, ke'xk'am li winq a'in, chi tz'aamank tumin reheb' li neke'wulak sa' Rochoch li Yos. Naq kiril laj Pedro ut laj Juan, kixpatz' xtumin reheb'. K'aru kixye laj Pedro ut laj Juan?\nLaj Pedro ut laj Juan ke'xaqli ut ke'ril li winq. Toja' naq laj Pedro kixye re: ‹Maak'a' intumin, ab'an tink'e aawe li wank wik'in. Sa' xk'ab'a' li Jesus ninye aawe, waklin!› Laj Pedro kixchap chi ruq' li winq ut ki'ok chi b'eek. Eb' li qas qiitz'in ke'saho'k sa' xch'ool naq ke'ril a'in!\nLaj Pedro kixye reheb' li qas qiitz'in: ‹Rik'in li xmetz'ew li Yos, li kiwaklesink re li Jesus, xqab'aanu li sachb'ach'oolej a'in›. Toj yookeb' chi aatinak laj Pedro ut laj Juan, naq ke'chalk wiib' oxib' li xb'eenil laj tij. Yookeb' xjosq'il xb'aan naq laj Pedro ut laj Juan ke'xye re li tenamit naq li Jesus kiwakliik wi' chik chi yo'yo. Jo'kan naq ke'chape'k ut ke'k'ehe'k sa' tz'alam.\nSa' li jun chik kutan, ke'xch'uutub' rib' li xb'eenil laj tij ut ke'xk'am laj Pedro, laj Juan ut li sik, li ke'xk'irtasi. Ut eb' li xb'eenil laj tij ke'xye: ‹B'ar kichalk leemetz'ew naq xeeb'aanu li sachb'ach'oolej a'in?›\nLaj Pedro kixye naq rik'in li xmetz'ew li Yos, li kiwaklesink re li Jesus, xe'xb'aanu a'in. Eb' laj tij ink'a' neke'xnaw k'aru te'xb'aanu, xb'aan naq ke'ril li sachb'ach'oolej a'in. Ke'xye reheb' li apostol naq ink'a' chik te'aatinaq chirix li Jesus ut ke'kanab'aak chi xik.\nKe'nume'k li kutan ut eb' li apostol ink'a' ke'xkanab' aatinak chirix li Jesus ut ink'a' ajwi' ke'xkanab' k'irtasink. Naq eb' li k'aleb'aal, li wankeb' chi xk'atq li tenamit Jerusalen ke'xnaw a'in, ke'xk'am chaq eb' li yaj re naq te'k'irtasiiq. Eb' li xb'eenil laj tij ke'ok xkaqalinkil eb' li apostol, jo'kan naq ke'k'ehe'k sa' tz'alam. Ab'an, ma nakaanaw k'aru ke'xk'ul eb' li apostol sa' tz'alam?\nChiru li q'oqyink, jun li x'anjel li Yos kixte li tz'alam, jo' nak'utunk sa' li eetalil. Li anjel kixye reheb' li apostol: ‹Ayuqex sa' Rochoch li Yos ut meekanab' xpuktesinkil li chaab'il esilal›. Naq kisaqewk, eb' li xb'eenil laj tij ke'xtaqla xk'amb'al chaq eb' li apostol, li wankeb' sa' tz'alam, ab'an ink'a' chik ke'tawe'k. Chirix chik a'an, ke'tawe'k sa' Rochoch li Yos ut ke'k'ame'k sa' li Sanedrin, b'arwi' neke'raqok aatin.\nEb' li xb'eenil laj tij ke'xye reheb' li apostol: ‹Ak xqaye eere naq mexk'utuk chik, ab'an ink'a' kex'ab'ink. Anaqwan chixjunil li tenamit Jerusalen neke'xnaw chik chirix li Jesus›. Eb' li apostol ke'xye: ‹Tento naq too'ab'inq chiru Yos ut ink'a' chiruheb' li winq›. Eb' li xtzolom li Jesus ink'a' ke'xkanab' aatinak chirix li Yos, a'in jun li chaab'il eetalil cho'q qe.\nK’aru kixk’ul laj Pedro ut laj Juan naq yookeb’ chi ok sa’ li Rochoch li Yos?\nK’aru kixye laj Pedro re li sik? K’aru kixk’e laj Pedro re li sik?\nK’a’ut naq ke’chalk xjosq’il li xb’eenil laj tij ut k’aru ke’xb’aanu re laj Pedro ut laj Juan?\nK’aru kixye laj Pedro reheb’ li xb’eenil laj tij? K’aru ke’xye li xb’eenil laj tij reheb’ li apostol?\nK’a’ut naq ke’kaqaliik eb’ li apostol? K’aru kik’ulmank naq ke’k’ehe’k sa’ tz’alam sa’ xkab’ sut?\nK’aru ke’xye eb’ li apostol naq ke’k’ame’k sa’ li Sanedrin, b’arwi’ neke’raqok aatin?\nChaawil li naxye Hechos 3:1-10.\nUsta ink’a’ nokooru xb’aanunkil li sachb’ach’oolej, chanru nokooxtenq’a li kixye laj Pedro sa’ Hechos 3:6 chi roxloq’inkil li esil chirix li Xnimajwal Awab’ejilal li Yos? (Juan 17:3; 2 Cor. 5:18-20; Fili. 3:8.)\nChaawil li naxye Hechos 4:1-31.\nNaq ink’a’ sa nokoo’e’xk’ul naq yooko xpuktesinkil li chaab’il esilal, chanru tqak’am qe rik’ineb’ li ke’wank chaq sa’ li q’e kutan? (Hech. 4:29, 31; Efe. 6:18-20; 1 Tes. 2:2.)\n3. Chaawil li naxye Hechos 5:17-42.\nChanru ke’xk’utb’esi li ke’wank chaq najter ut li wankeb’ sa’eb’ li qakutan naq oxloq’ chiruheb’ li chaab’il esilal, usta ink’a’ neke’xloq’oni li Jehob’a? (Hech. 5:34-39.)


Li Jesus ut ebʼ li xtzolom | Xnaʼlebʼ li Santil Hu rehebʼ li kokʼal\nLi Jesus naxkʼut ribʼ chiruhebʼ laj kar\nMoqon chik naq li Jesus kixkʼut ribʼ chiruhebʼ li Xʼapostol, laj Pedro xkoho chi karibʼk saʼ li palaw re Galilea. Laj Tomas, laj Santiago, laj Juan ut jalanebʼ chik ebʼ li tzolom xkohebʼ rochbʼen. Keʼxnumsi qʼoqyink chi xsikʼbʼal li kar, abʼan maakʼaʼ keʼxchap.\nWulajaq chik, eqʼla, keʼril jun li winq chire li palaw. Xaqxo chire li palaw naq kixpatzʼ rehebʼ: «Ma xeechap junaq?». Ebʼ aʼan keʼxye re: «Inkʼaʼ». Li winq kixye rehebʼ: «Kutumaq leeʼataraay saʼ leenim». Naq keʼxkut, kʼajoʼ xkʼihal li kar keʼxchap ut inkʼaʼ chik nekeʼruuk xtaqsinkil saʼ li jukubʼ. Tojaʼ naq, laj Juan kixkʼe reetal naq li winq aʼin aʼan li Jesus ut kixye: «Aʼan li Qaawaʼ!». Laj Pedro saʼ junpaat kixkut ribʼ saʼ haʼ ut kinumxik toj chire li palaw. Ebʼ li junchʼol chik chi tzolom keʼxtaqe saʼ li jukubʼ.\nNaq keʼwulak chire li palaw, keʼril jun li xaml. Wank kar ut wa saʼ xbʼeen xaml. Li Jesus kixye rehebʼ naq teʼxkʼam chaq wiibʼ oxibʼ rehebʼ li kar li tojaʼ xeʼxchap re naq tixpom. Tojaʼ naq kixye rehebʼ: «Kimqex chi waʼak».\nNaq keʼraqeʼk chi waʼak, li Jesus kixpatzʼ re laj Pedro: «Ma jwal nikinaara chiruhebʼ li kar aʼin?». Laj Pedro kixye: «Heeheʼ, Qaawaʼ, laaʼat nakaanaw naq nakatinra». Li Jesus kixye re: «Wi joʼkan, chʼolanihebʼ linkarneer». Li Jesus kixpatzʼ wiʼ chik re: «Pedro, ma nikinaara?». Laj Pedro kixye re: «Qaawaʼ, laaʼat nakaanaw naq nakatinra». Li Jesus kixye re: «Chaabʼeresihebʼ linkarneer». Li Jesus kixpatzʼ wiʼ chik re saʼ rox sutil. Kʼajoʼ kirahoʼk saʼ xchʼool laj Pedro ut kixye re: «Qaawaʼ, laaʼat nakaanaw chixjunil. Nakaanaw naq nakatinra». Li Jesus kixye re: «Chʼolanihebʼ linkarneer». Ut kixye ajwiʼ re: «Maakanabʼ intaqenkil».\n«Kixye rehebʼ: “Taqehomaqin, laaʼin tinbʼaanu naq ebʼ li poyanam chik teesikʼ”. Saʼ junpaat keʼxkanabʼ li xʼataraay ut keʼxtaqe» (Mateo 4:19, 20).\nEbʼ li patzʼom: Kʼaru li sachbʼachʼoolej kixbʼaanu li Jesus naq kixtaw ebʼ laj kar? Li Jesus oxibʼ sut kixpatzʼ re laj Pedro ma naraheʼk xbʼaan, kʼaʼut nakaaye naq kipatzʼeʼk re aʼin?


Resil li Santil Hu: B'ar Kiyo'laak li Jesus? - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA NAKAANAW ani li k'uula'al wank sa' li eetalil? A'an li Jesus. Li Jesus kiyo'laak sa' xna'ajeb' li xul. Li xMaria kixyokob' li xk'uula'al b'arwi' neke'wa'ak eb' li wakax ut eb' li xul. K'a'ut naq li xMaria ut laj Jose wankeb' sa' xyanqeb' li xul a'in? Li na'ajej a'in, moko xna'aj ta junaq k'uula'al. Pe'yaal?\nLi xMaria ut laj Jose wankeb' arin, xb'aan naq laj Cesar Augusto, li awab'ej re li tenamit Roma, kixk'e sa' li chaq'rab' naq chixjunileb' te'sutq'iiq sa' li xtenamiteb' b'arwi' ke'yo'laak re naq aran te'xtz'iib'a li xk'ab'a'eb'. Laj Jose ut li xMaria ke'wulak sa' li tenamit Belen xb'aan naq aran kiyo'laak laj Jose. Ab'an ink'a' ke'xtaw b'ar te'kanaaq, jo'kan naq ke'kanaak sa' xna'ajeb' li xul. Sa' li q'oqyink a'in, kiyo'laak li Jesus!\nEb' laj k'aak'alenel karneer ke'rula'ani chaq li Jesus. Naq eb' li winq a'in, yookeb' xk'aak'alenkil eb' li xkarneer, ke'kutanob'resiik li xna'ajeb'. Jun li anjel kib'aanunk re a'in! Eb' laj k'aak'alenel karneer ke'xuwak, jo'kan naq li anjel kixye reheb': ‹Mexxuwak, xink'am chaq eere jun li chaab'il esil. Sa' li q'oqyink a'in, kiyo'laak li Kriist, b'atb'o sa' t'ikr ut yokyo b'arwi' neke'wa'ak li xul. A'an tkoloq re li tenamit›. Chirix chik a'an naab'aleb' li anjel ke'ok xloq'oninkil li Yos. Jo'kan naq, eb' laj k'aak'alenel karneer koheb' chi xtawb'al li Jesus.\nK'a'ut li Jesus moko juntaq'eet ta qik'in? Ani tz'aqal li Jesus? Sa' li xb'een tzolom xoo'aatinak chirix li xb'een Ralal li Yos. Li alalb'ej, a'an li Jesus, li kik'anjelak rik'in li Jehob'a chi xyiib'ankil chixjunil li wank sa' choxa jo' li wank sa' Ruuchich'och'.\nLi Jehob'a kixk'e xyu'am li Ralal rik'in xMaria. Jo'kan naq li Jesus ki'ok chi k'iik sa' xsa' xMaria, jo' neke'k'iik eb' li k'uula'al rik'ineb' li xna'. Ab'an li k'uula'al a'in, Ralal li Yos. Kiyo'laak sa' xna'ajeb' li xul aran Belen. Anaqwan, ma nakaanaw k'a'ut naq eb' li anjel ke'saho'k sa' xch'ool naq ke'xk'e resil xyo'lajik li Jesus?\nAni li k’uula’al wank sa’ li eetalil? B’ar kixk’e li xk’uula’al li xMaria naq kiyo’laak?\nK’a’ut naq li Jesus kiyo’laak sa’ xna’ajeb’ li xul?\nAniheb’ li winq li koheb’ chi rilb’al li Jesus? K’aru kixye li anjel reheb’ li winq a’in?\nK’a’ut naq li Jesus moko juntaq’eet ta qik’in?\nK’a’ut us xyeeb’al naq li Jesus, Ralal li Yos?\nChaawil li naxye Lucas 2:1-20.\nK’aru li k’anjel kixb’aanu laj Cesar Augusto re naq ttz’aqloq ru li kixye li Jehob’a chirix xyo’lajik li Jesus? (Luc. 2:1-4; Miq. 5:2.)\nK’aru tento tqab’aanu re naq toowanq sa’ xyanqeb’ li wankeb’ rusilal li Yos rik’ineb’? (Mat. 16:24; Juan 17:3; Hech. 3:19; Heb. 11:6.)\nWi ke’saho’k sa’ xch’ool eb’ laj k’aak’alenel karneer re Judea naq kiyo’laak li Jesus, k’a’ut naq eb’ li neke’loq’onink re li Jehob’a tento naq sahaqeb’ ajwi’ sa’ xch’ool? (Luc. 2:10, 11; Efe. 3:8, 9; Apoc. 11:15; 14:6.)


FILIPENSES 1 KEK - Li Hu li Quixtzˈi̱ba li San Pablo - Bible Gateway\nFILIPENSES 1 Kekchi (KEK)\nLi Hu li Quixtzˈi̱ba li San Pablo reheb laj Filipos\n1 La̱in laj Pablo. Yo̱quin chixtzˈi̱banquil li hu aˈin cuochben laj Timoteo. La̱o aj cˈanjel chiru li Jesucristo. Li hu aˈin, aˈan e̱re la̱ex li nequexcˈamoc be saˈ xya̱nkeb laj pa̱banel aran Filipos ut e̱re ajcuiˈ la̱ex li nequextenkˈan saˈ li cˈanjel aran. Ut e̱re ajcuiˈ che̱junilex la̱ex aj pa̱banel aran Filipos, li junaj chic e̱ru riqˈuin li Jesucristo. 2 Chicua̱nk taxak e̱riqˈuin li usilal ut li tuktu̱quilal li naxqˈue li Dios li kaYucuaˈ ut li naxqˈue li Ka̱cuaˈ Jesucristo.\n3 Rajlal nak nequexjulticoˈ cue, ninbantioxi chiru li Dios. 4 Ut junelic nintijoc che̱rix chi sa saˈ inchˈo̱l. 5 Nasahoˈ saˈ inchˈo̱l xban nak chalen nak xexpa̱ban xeqˈue e̱chˈo̱l chintenkˈanquil xyebal resil li colba‑ib toj chalen anakcuan. 6 Chalen nak xexpa̱ban, li Dios yo̱ chi cˈanjelac e̱riqˈuin. Ut ninnau nak junelic textenkˈa toj ta̱tzˈaklok ru le̱ pa̱ba̱l saˈ li cutan nak tol‑e̱lk cuiˈchic li Jesucristo. 7 Xban nak nequeqˈue e̱chˈo̱l chi cˈanjelac chiru li Cristo, joˈcan nak junelic nequexincˈoxla ut kˈaxal sa saˈ inchˈo̱l e̱riqˈuin. La̱ex xextzˈakon cuochben riqˈuin li usilal li naxqˈue li Cristo. Xextzˈakon ajcuiˈ cuiqˈuin riqˈuin rahil chˈo̱lej nak cuanquin chi pre̱xil ut xextzˈakon ajcuiˈ cuiqˈuin nak yo̱quin chixchˈolobanquil xya̱lal li colba‑ib reheb li cuanqueb xcuanquil re nak teˈxnau nak tzˈakal ya̱l li cˈaˈru yo̱co chixchˈolobanquil. 8 Li Dios naxnau nak cˈajoˈ nequexinra. Ut li rahoc aˈin, aˈan qˈuebil cue xban li Cristo. 9 Ut li nintzˈa̱ma chiru li Dios nak nintijoc che̱rix, aˈan aˈin: nak kˈaxal cuiˈchic cherahak e̱rib chi ribil e̱rib. Ut chinumta̱k taxak li rahoc ut chiqˈuehekˈ taxak e̱naˈleb re xtaubal bar cuan li tzˈakal ya̱l. 10 Nintzˈa̱ma chiru li Dios nak textenkˈa re nak junelic te̱nau cˈaˈru li us ut cˈaˈru li incˈaˈ us. Ut ti̱cak taxak le̱ chˈo̱l re nak ma̱ ani ta̱cuechˈi̱nk e̱rix chalen nak tol‑e̱lk cuiˈchic li Jesucristo. 11 Ut riqˈuin li cha̱bilal li qˈuebil e̱re xban li Jesucristo, nequeqˈue xlokˈal li Dios.\nLi Dios quixsukˈisi chokˈ usilal li raylal li quixcˈul laj Pablo\n12 Ex inherma̱n, nacuaj nak te̱nau nak chixjunil li yo̱quin chixcˈulbal, aˈan yo̱ chi cˈanjelac re xyebal resil li colba‑ib yalak bar. 13 Cuan xya̱lal nak xineˈxqˈue saˈ tzˈalam. Eb laj ilol pre̱x joˈqueb ajcuiˈ chixjunileb li cuanqueb saˈ li palacio nequeˈxnau nak cuanquin saˈ tzˈalam xban nak nincˈanjelac chiru li Cristo. 14 Ut nabaleb laj pa̱banel xeˈxcacuubresi xchˈo̱leb saˈ xpa̱ba̱leb saˈ xcˈabaˈ li Ka̱cuaˈ xban nak xeˈxqˈue retal nak cau inchˈo̱l usta cuanquin chi pre̱xil saˈ xcˈabaˈ li Jesucristo. Ut nequeˈxchˈolob xya̱lal li ra̱tin li Dios chi ma̱cˈaˈ xxiuheb. 15 Ya̱l nak cuan li nequeˈxye resil li Cristo yal xban nak niquineˈxcakali ut niquineˈxcuechˈi. Abanan cuan ajcuiˈ li nequeˈxye resil li Cristo chi anchal xchˈo̱leb ut saˈ xya̱lal. 16 Nequeˈxchˈolob xya̱lal xban nak niquineˈxra ut nequeˈxnau nak cuanquin chi pre̱xil xban nak ninqˈue xcuanquil li colba‑ib. 17 Aban li jun chˈol chic nequeˈxye resil li Cristo yal xban nak cuan cˈaˈru nequeˈxra ut moco chi anchal ta xchˈo̱leb nequeˈxba̱nu. Nequeˈxba̱nu chi joˈcan yal re xqˈuebal xrahil inchˈo̱l nak cuanquin chi pre̱xil. 18 Abanan ma̱cˈaˈ naxye. Usta chi anchal xchˈo̱leb, usta incˈaˈ, yo̱queb chixyebal resil li Jesucristo. Ut nasahoˈ inchˈo̱l riqˈuin aˈan. 19 Ut junelic ta̱sahokˈ inchˈo̱l xban nak ninnau nak yo̱quex chi tijoc chicuix. Ut li Santil Musikˈej natenkˈan cue. Joˈcan nak nasahoˈ saˈ inchˈo̱l xban nak ninnau nak chixjunil li nincˈul, li Dios tixsukˈisi chokˈ usilal chokˈ cue. 20 Incˈaˈ nacuaj xxuta̱nobresinquil cuib riqˈuin xba̱nunquil li cˈaˈak re ru incˈaˈ us. Nacuaj ban nak junelic cua̱nk xcacuilal inchˈo̱l re xyebal resil li Jesucristo. Nacuaj xqˈuebal xlokˈal li Cristo anakcuan ut chi junelic riqˈuin li ninba̱nu ut riqˈuin ajcuiˈ lin camic. 21 La̱in, nak toj yoˈyo̱quin, cuanquin chi sum a̱tin riqˈuin li Cristo. Abanan kˈaxal raj cuiˈchic us li ca̱mc chokˈ cue xban nak ninnau nak tinxic riqˈuin. 22 Abanan cui li Dios toj tixqˈue inyuˈam saˈ ruchichˈochˈ re nak tincˈanjelak chiru li Ka̱cuaˈ, incˈaˈ ninnau bar cuan li kˈaxal us chokˈ cue. ¿Ma us nak yoˈyo̱quin malaj ut us nak tinca̱mk? 23 Chˈaˈaj chokˈ cue xnaubal bar cuan li kˈaxal us. Nacuaj raj ca̱mc re nak tinxic riqˈuin li Cristo. Aˈan raj li kˈaxal us chokˈ cue la̱in. 24 Abanan chokˈ e̱re la̱ex, us nak yoˈyo̱kin. 25 Ninnau chi tzˈakal nak naru texintenkˈa. Joˈcan nak ninnau nak tincua̱nk saˈ e̱ya̱nk re e̱tenkˈanquil. Texintenkˈa re nak sahak saˈ e̱chˈo̱l nak yo̱kex chi qˈui̱c saˈ le̱ pa̱ba̱l. 26 Nincˈoxla nak tincuulak cuiˈchic e̱riqˈuin ut nak te̱ril cuiˈchic cuu, ta̱sahokˈ saˈ le̱ chˈo̱l saˈ xcˈabaˈ li Jesucristo. 27 Li kˈaxal lokˈ xba̱nunquil, aˈan aˈin: Chexcua̱nk saˈ xya̱lal riqˈuineb le̱ ras e̱ri̱tzˈin joˈ e̱cˈulub xban nak la̱ex ac xepa̱b li Jesucristo. Usta cuanquin e̱riqˈuin, usta ma̱ anihin, nacuaj rabinquil resil nak cau e̱chˈo̱l saˈ le̱ pa̱ba̱l. Ut nacuaj ajcuiˈ rabinquil nak junaj le̱ chˈo̱l ut junaj e̱cˈaˈux chixyebal resil li colba‑ib saˈ xcˈabaˈ li Jesucristo. 28 Incˈaˈ texxucuak chiruheb li xicˈ nequeˈiloc e̱re. Cui la̱ex incˈaˈ texxucuak, eb aˈan teˈxqˈue retal nak la̱ex texcolekˈ ut eb aˈan teˈsachekˈ. Ut li Ka̱cuaˈ Dios, aˈan li ta̱cˈutuk re li naˈleb aˈin chiruheb. 29 Qˈuebil e̱re le̱ ma̱tan xban li Dios re xpa̱banquil li Cristo. Ut moco caˈaj cuiˈ ta te̱cˈul li rusilal re xpa̱banquil. Usilal aj ban cuiˈ nak qˈuebil e̱re xcˈulbal li raylal saˈ xcˈabaˈ li Cristo. 30 Ac xeril chanru nak ninyal inkˈe chixqˈuebal xcuanquil li colba‑ib ut nequerabi resil nak toj yo̱quin ajcuiˈ xyalbal inkˈe. Ut nequeyal ajcuiˈ e̱kˈe la̱ex xqˈuebal xcuanquil li colba‑ib cuochbenex.


Resil li Santil Hu: K'a'ut Ra sa' Xch'ool laj Jose? - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nK'AJO' xrahil sa' xch'ool laj Jose! Eb' li ras ke'xk'ayi rik'ineb' li winq li yookeb' chi xik Egipto. Aran ke'xk'e cho'q moos. K'a'ut naq ke'xk'ayi laj Jose? Xb'aan naq eb' li ras ke'xkaqali.\nLaj Jacob k'ajo' naq kixra laj Jose, jo'kan naq kixk'e jun xch'ina'usil aq'. Naq laj Jacob kixb'aanu a'in, eb' li ralal ke'ok xkaqalinkil laj Jose ut xik' rilb'al. Ab'an wank jun chik xyaalal k'a'ut xik' ki'ile'k laj Jose.\nLaj Jose kiwank wiib' xmatk'. Sa'eb' li matk' a'in, laj Jose kiril naq eb' li ras ke'xwiq'ib' rib' chiru. Naq laj Jose kixseeraq'i li xmatk' reheb' li ras, ke'numtaak xjosq'il sa' xb'een.\nSa' jun kutan eb' li ras laj Jose, yookeb' chaq chi rilb'al xkarneer li xyuwa'. Jo'kan naq laj Jacob kixtaqla laj Jose chi rilb'aleb'. Naq eb' li ras laj Jose ke'ril naq yook chaq chi chalk, ke'ok xyeeb'al: ‹Qakamsihaq!› Ab'an laj Ruben kixye: ‹Ink'a', meeb'aanu a'an!› Jo'kan naq ke'xch'ik sa' jun li jul ut ke'ok xk'uub'ankil k'aru te'xb'aanu rik'in.\nChirix chik a'an, yookeb' chaq chi chalk jun ch'uut aj Ismael. Toja' naq laj Juda kixye: ‹Qak'ayihaq rik'ineb' laj Ismael›. Jo'kan naq ke'xk'ayi laj Jose rik'in junmay li tumin re plaat. Yiib'ru ke'xb'aanu re laj Jose!\nAb'an, k'aru ke'xye chaq re li xyuwa'? Ke'xkamsi jun li chib'aat ut sa' li xkik'el ke'xtz'a naab'al sut li raq' laj Jose. Toja' naq ke'xk'am re li xyuwa' ut ke'xye re: ‹Xqataw a'in; il mare a'an li raq' laj Jose›.\nLaj Jacob sa' junpaat kixk'e reetal naq a'an li raq' laj Jose, jo'kan naq kixye: ‹Jun josq' aj xul tana kinuq'uk re li walal!› A'in ke'raj li ras laj Jose naq tixk'oxla li xyuwa'eb'. K'ajo' naq kiraho'k sa' xch'ool laj Jacob! Naab'al kutan kixyaab'a li ralal. Ab'an laj Jose moko kamenaq ta, qilaq k'aru kixk'ul.\nK’a’ut naq eb’ li ras laj Jose ke’xkaqali ut k’aru ke’xb’aanu re?\nK’aru ke’raj xb’aanunkil rik’in laj Jose? Ab’an, k’aru kixye laj Ruben?\nK’aru ke’xb’aanu eb’ li ras laj Jose naq ke’nume’k laj Ismael?\nRe naq laj Jacob tixk’oxla naq kikamk laj Jose, k’aru ke’xb’aanu eb’ li ralal?\nChaawil li naxye Génesis 37:1-35.\nChanru tqak’am qe rik’in laj Jose naq eb’ li hermaan ink’a’ yookeb’ xb’aanunkil li us? (Gén. 37:2; Lev. 5:1; 1 Cor. 1:11.)\nK’a’ut naq eb’ li ras laj Jose ke’xb’aanu li maa’usilal re? (Gén. 37:11, 18; Pro. 27:4; Sant. 3:14-16.)\nK’aru kixb’aanu laj Jacob naq kixk’oxla naq kikamk laj Jose ut ma xutaanal li kixb’aanu? (Gén. 37:35.)


Naxkol laj Jehosafat | Li xnaʼlebʼ li Santil Hu choʼq rehebʼ li kokʼal\nLi Jehobʼa naxkol laj Jehosafat saʼ ruqʼebʼ li xikʼ nekeʼilok re\nLaj Jehosafat, li awabʼej re Juda, kixjukʼ li xʼaltar laj Baal ut ebʼ li pechʼbʼil yos li wank saʼ li tenamit. Kiraj naq ebʼ li poyanam teʼxnaw li xchaqʼrabʼ li Jehobʼa. Joʼkan naq, kixtaqla ebʼ laj kʼanjel chiru ut ebʼ laj Levi re naq teʼxkʼut li xchaqʼrabʼ li Yos saʼ chixjunil li tenamit Juda.\nEbʼ li tenamit li wankebʼ chixkʼatqebʼ teʼxuwaq chi pleetik saʼ xbʼeen li tenamit Juda xbʼaan naq nekeʼxnaw naq li Jehobʼa yook xtenqʼankil li xtenamit. Joʼkan naq keʼxkʼam xmaatan li awabʼej Jehosafat. Abʼan, ebʼ laj Ammon, ebʼ laj Moab ut ebʼ li tenamit li wankebʼ saʼ xteepal Seir xkohebʼ chi yalok saʼ xbʼeen li tenamit Juda. Chʼolchʼo chiru laj Jehosafat naq t-ajmanq xtenqʼ li Jehobʼa. Joʼkan naq, kixchʼutubʼ aran Jerusalen chixjunilebʼ li winq, ebʼ li ixq ut ebʼ li kokʼal. Kixbʼaanu jun li tij chiruhebʼ: «At Jehobʼa, wi maawaʼ raj saʼ aakʼabʼaʼ, inkʼaʼ tooruuq chi qʼaxok u. Bʼaanu usilal, ye qe kʼaru tento tqabʼaanu».\nLi Jehobʼa kirabʼi li xtij laj Jehosafat ut kixye re: «Mexxuwak, laaʼin texintenqʼa. Ayuqex saʼ leenaʼaj, maakʼaʼ teebʼaanu ut teeril chanru texinkol». Chan raj ru tixkolebʼ li Jehobʼa?\nWulajaq, laj Jehosafat kixsikʼ ebʼ laj bʼichanel ut kixye rehebʼ naq teʼbʼeeq chiruhebʼ laj puubʼ. Keʼelk Jerusalen ut xkohebʼ saʼ xnaʼaj li yalok, li wank chaq saʼ li naʼaj Tecoa.\nEbʼ laj bʼichanel sahebʼ chaq saʼ xchʼool naq yookebʼ chi bʼichank chi kaw xyaabʼ xkuxebʼ re xkʼebʼal xloqʼal li Jehobʼa. Naq yookebʼ xbʼaanunkil aʼin, li Jehobʼa yook chaq chi yalok chirix li xtenamit. Kixsach xnaʼlebʼebʼ laj Ammon ut ebʼ laj Moab, ut keʼok chi pleetik chiribʼilebʼ ribʼ. Chixjunilebʼ keʼkamk. Abʼan, li Jehobʼa kixkolebʼ laj Juda, ebʼ laj puubʼ ut ebʼ laj tij. Chixjunil ebʼ li tenamit li wankebʼ chixkʼatqebʼ keʼrabʼi li kixbʼaanu li Jehobʼa ut keʼxkʼe reetal naq aʼan inkʼaʼ naxkanabʼ xkolbʼal li xtenamit saʼ ruqʼebʼ li xikʼ nekeʼilok. Chanru naxkol li Jehobʼa li xtenamit? Naroksi jalan jalanq li naʼlebʼ. Moko naʼajmank ta naq ttenqʼaaq li Jehobʼa xbʼaanebʼ li poyanam.\n«Laaʼex inkʼaʼ texpleetiq saʼ li yalok aʼin. Ayuqex saʼ leenaʼaj, maakʼaʼ teebʼaanu ut teeril chanru texkol li Jehobʼa» (2 Cronicas 20:17).\nEbʼ li patzʼom: Kʼaru kixbʼaanu li awabʼej Jehosafat? Chanru kixkol li Jehobʼa ebʼ laj Juda?\n2 Cronicas 17:1-19; 20:1-30.


Ani tzʼaqal li Yos? | Li chaabʼil esil\nChanru tatxtenqʼa li tasal hu aʼin\nKʼaru li esil naxkʼe qe li Yos?\nAni tzʼaqal li Yos?\nMa wank xkʼabʼaʼ li Yos?\nAni aj kʼaʼuxl wank saʼ li Santil Hu?\nChanru naqanaw naq yaal chixjunil li wank saʼ li Santil Hu?\nAni tzʼaqal li Jesukriist?\nKʼaʼut kikamk li Jesus?\nKʼaru naraj li Yos choʼq re li Ruuchichʼochʼ?\nKʼaʼut kixyiibʼ li Yos li Ruuchichʼochʼ?\nMa teʼwanq wiʼ chik xyuʼam li kamenaq?\nKʼaru tzʼaqal naqakʼul naq nokookamk?\nKʼaru tzʼaqal Xnimajwal Awabʼejilal li Yos?\nKʼaʼut li Yos inkʼaʼ narisi li maaʼusilal ut li rahilal?\nKʼaʼut naq li Yos inkʼaʼ narisi li rahilal?\nChanru teʼxtaw li sahil chʼoolejil ebʼ li junkabʼal?\nChanru xtawbʼal li tzʼaqal paabʼal?\nChanru nokooxtenqʼa li naʼlebʼ li wank saʼ li Santil Hu?\nChanru tooruuq chi jilok chixkʼatq li Yos?\nKʼaru teʼxkʼul li bʼalaqʼil paabʼal?\nKʼaʼut kʼubʼkʼuukebʼ li tzʼaqal aj paabʼanel?\nKʼaʼut inkʼaʼ taakanabʼ tzolok chirix li Yos?\nCHAAWIL SAʼ Abjasio Aja Armenian Sign Language Changana (Mozambique) Changana (Zimbabwe) Chinese Cantonese (Simplified) Ghomálá’ Hawu Hehe Itawit Javanese (Eastern) Kabuverdianu Kambera Lambya Mandinka Manipuri Ngiemboon Pehuenche Pidgin (Cameroon) Pidgin (West Africa) Quichua (Cañar) Quichua (Salasaca) Q’eqchi’ Romany (Germany) Romany (Serbia) Saami (North) Sesotho (South Africa) Wejewa Yemba abui abé acholi achí adola afrikáans ahanta ajië aklanón albanian sign language albanés alemán alemán de Pensilvania alur amárico angolan sign language arabic (morocco) arabic (tunisia) armenio armenio occidental asamés ateso attié aucano awajún aymara azerí azerí (alfabeto cirílico) bajo alemán balinese bambara bassa de camerún bassa de liberia batak (dairi) batak (karo) batak (simalungun) batak (toba) baulé becol belize kriol belorussian bengalí bete betsimisaraka betsimisaraka (southern) biak bidayuh (bukar) birmano bislama bosnian boulou búlgaro cabilé cakchiquel camboyano catalán cebuano chamorro chavacano checo chichewa chin haka chin kuki chin tiddim chin zotung chinanteco de Ojitlán chino (tradicional) chino cantonés chino simplificado chitonga chitonga (zimbabwe) chitumbuka chiyao chokue chol chontal (tabasco) chopi chuabo chuj chuukés chuvash cibemba cinamwanga cingalés citonga comoriano de ngazidja congo coreano criollo de las seychelles criollo de reunión criollo haitiano criollo mauriciano criollo portugués croata damara dangme danés dari dayak ahe dayak ngaju digor diola diula duala dusun edo efik emberá (catío) endebele endebele de Zimbabue endonga endáu enzema eslovaco esloveno español estonio ewé fante fataluku feroés finlandés fiyiano fon frafra francés frisian fulbé de camerún futunés ga galician galés garífuna gbaya georgiano gitonga gokana gourmanchéma gouro griego groenlandés guadeloupean creole guaraní guaraní boliviano guerze guianese creole gujarati gun guna guéré hausa haya hebreo herero hiligaynon hindi hiri motu hmong holandés hong kong sign language huave huichol hunsrik húngaro iban ibanag ibinda ibo ilocano indonesio inglés irlandés ishan islandés isoko italiano ivorian sign language japonés javanese kabiye kachin kadazan kannada kaonde kayin sgaw kazajo kazajo (alfabeto árabe) khana khasi khoekhoegowab kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kisonge konkani (alfabeto devanagari) konkani (alfabeto latino) kosreano kpelle krio kurdo kurdo (alfabeto latino) kurdo (alfabeto árabe) kurdo kurmanyí del Cáucaso kwangalí kwanyama kyangonde ladin (gardenese) lahu lamba lao latgalian lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas austríaco lenguaje de señas brasileño lenguaje de señas británico lenguaje de señas búlgaro lenguaje de señas checo lenguaje de señas chino lenguaje de señas coreano lenguaje de señas croata lenguaje de señas cubano lenguaje de señas de quebec lenguaje de señas eslovaco lenguaje de señas esloveno lenguaje de señas estonio lenguaje de señas filipino lenguaje de señas finlandés lenguaje de señas francés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas irlandés lenguaje de señas italiano lenguaje de señas japonés lenguaje de señas letón lenguaje de señas malasio lenguaje de señas malauí lenguaje de señas malgache lenguaje de señas mongol lenguaje de señas mozambiqueño lenguaje de señas neozelandés lenguaje de señas nepalés lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas serbio lenguaje de señas sudafricano lenguaje de señas sueco lenguaje de señas suizoalemán lenguaje de señas tai lenguaje de señas taiwanés lenguaje de señas vietnamita lenguaje de señas zimbabuense lenie letón lhukonzo lifu lingala lituano lomue lovari luganda lugbara lunda luo luvale luxemburgués macedonio macua macusí madi madurés makasái malayo malayálam malgache maltés mam mambue-lungu mambái ermera mangareva maninkakan oriental mano manyacú manyawa mapudungún maratí mare marquesiano de Hiva Oa marquesiano de Nuku Hiva marshalés maya maya mopán mayo mazahua mazateco de Huautla mbukushu medumba mendé meru mingreliano mixe mixteco de Tlaxiaco mixteco de guerrero mixteco de huajuapan mizo mongol more motu myanmar sign language mískito nambya navajo nepalés ngäbere (o guaymí) nias niueano noruego nyaneka nyungwe náhuatl de Veracruz náhuatl de guerrero náhuatl de la huasteca náhuatl del centro náhuatl del norte de puebla okpe oriyá oromo osético otetela otomí del Estado de México otomí del valle del Mezquital paici palauano pangasinán panjabí panjabí (escritura nasta’liq) papiamento de aruba papiamento de curazao pemón persa piaroa pidgin de las islas salomón pidgin nigeriano pilagá polaco pomeranio ponapés portugués portugués europeo pular purépecha páez quechua ancashino quechua ayacuchano quechua boliviano quechua cuzqueño quechua de Huánuco (Huallaga) quichua chibuleo quichua de Chimborazo quichua de Imbabura quichua de Pastaza quichua de Tena quichua de santiago del estero quiché rapa nui rarotongués romaní de Albania romaní de Argentina romaní de Macedonia (alfabeto cirílico) romaní de Rumania romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia roviana rumano rumanyo rungus runyankore ruso rutoro salvadoran sign language samoano sango sanguir saracu saramacano sarnami savante sena sena senufo cebara sepulana serbio serbio (alfabeto latino) serere sesoto shipibo-conibo shona shuar shughni sidama silozi soli somalí sranangtongo suajili suajili del congo suati sueco sundanés susu tagalo tahitiano tai talian tamil tandroy tankarana tarahumara tayik telugu tetum tigriña tivo tlapaneco toabaite toba tojolabal tok pisin tongano toquelao toraja totonaco tseltal tshiluba tsonga tsotsil tsuana tupuri turco turcomano tuvaluano twi tyrewuju tártaro tének ucraniano uhobo uigur (alfabeto cirílico) umbundú uolof urdu uruguayan sign language uruund uzbek (roman) uzbeko valenciano vascuence vendal vezo vietnamita wallisiano warao waray-waray wayuunaiki wichi wolaita xhosa xitshwa yacouba yoruba yukpa yupí de Alaska central zandé zapotec (villa alta) zapoteco de guevea zapoteco del istmo zapoteco re lachiguiri zulú árabe ñanya ñemba\n1. Kʼaʼut tento tqaloqʼoni ru li Yos?\nLi Yos kiyoobʼtesink ut kiyiibʼank re chixjunil. Li Yos ak wank chaq junxil ut wanq chi junelik (Salmo 90:2). Rikʼin li Yos chalenaq chixjunil li chaabʼil esil li wank saʼ li Santil Hu (1 Timoteo 1:11). Saʼ xkʼabʼaʼ naq kixkʼe qayuʼam, joʼkan naq wank xkʼulubʼ naq tqaloqʼoni ru ut tookʼanjelaq chiru. Chaawil Apocalipsis 4:11.\n2. Chanru tzʼaqal li Yos?\nMaaʼani rilom ru li Yos xbʼaan naq musiqʼej ut nim xwankil. Moko juntaqʼeet ta qikʼin xbʼaan naq maakʼaʼ xtibʼel ut xbʼaqel (Juan 1:18; 4:24). Li xyoobʼtesihom li Yos aʼan natenqʼank qe chi xnawbʼal chanru chi tzʼaqal. Naq naqil jalan jalanq ru li awimq ut ebʼ li uutzʼuʼuj, naqakʼe reetal naq tzʼaqal re ru xnaʼlebʼ li Yos ut naq nokooxra. Joʼkan ajwiʼ naq naqil xnimal li choxachʼochʼ naqakʼe reetal naq numtajenaq tzʼaqal xwankil. Chaawil Romanos 1:20.\nRilbʼal xsaʼ li Santil Hu nokooxtenqʼa ajwiʼ xnawbʼal ru li Yos. Li Santil Hu naxye chanru narilebʼ li poyanam, kʼaru nawulak chiru ut li inkʼaʼ nawulak chiru, ut naxye ajwiʼ kʼaru naxkʼoxla naq naril li nakʼulmank. Chaawil Salmo 103:7-10.\n3. Ma wank xkʼabʼaʼ li Yos?\nLi Jesus kixye: «At qaYuwaʼ li wankat saʼ choxa, santobʼresinbʼil taxaq laakʼabʼaʼ» (Mateo 6:9). Usta yaal naq li Yos wank ruuchil xkʼabʼaʼ, wank ajwiʼ tzʼaqal xkʼabʼaʼ. Aʼ yaal chanru li aatinobʼaal joʼkan ajwiʼ nayaabʼasimank xkʼabʼaʼ li Yos. Saʼ li qaatinobʼaal Jehobʼa nayaabʼasimank xkʼabʼaʼ li Yos, ut wankebʼ nekeʼxye ajwiʼ re Yave. Li Santil Hu naxye: «Re naq teʼxnaw naq laakʼabʼaʼ aʼan Jehobʼa ut kaʼajwiʼ laaʼat Nim Laawankil saʼ xbʼeen chixjunil li Ruuchichʼochʼ» (Salmo 83:18, TNM).\nSaʼ naabʼal chi Santil Hu ak xeʼrisi xkʼabʼaʼ li Yos ut choʼq reeqaj xeʼxkʼe Yos malaj Qaawaʼ. Abʼan chalen chaq saʼ xtiklajik, kitawmank tana 7.000 sut xkʼabʼaʼ li Yos. Li Jesus junelik kiroksi xkʼabʼaʼ li Yos naq kixkʼut li yaal chiruhebʼ li poyanam. Joʼkan bʼiʼ, naq li Jesus kitijok chiru li Jehobʼa kixye: «Laaʼin xinchʼolobʼ chiruhebʼ laakʼabʼaʼ» (Juan 17:26, Li Akʼ Chaqʼrabʼ, Sociedad Bíblica en Guatemala).\n4. Ma nokooxra tawiʼ li Yos?\nJoʼ chanru narahok li yuwaʼbʼej aʼin, li Yos naraj naq junelik us wanqo\nWi nokooxra raj li Yos, kʼaʼut maajiʼ narisi chixjunil li rahilal? Wankebʼ nekeʼxkʼoxla naq li Yos nokoorahobʼtesi re xyalbʼal qix. Abʼan aʼin moko yaal ta. Chaawil Santiago 1:13.\nOxloqʼ chiqu naq li Jehobʼa nokooxkʼe chi xsikʼbʼal kʼaru li bʼe naqaj xkʼambʼal. Jwal us raj naq tqasikʼ li bʼe re xloqʼoninkil ru li Yos (Josue 24:15). Naabʼalebʼ li qas qiitzʼin nekeʼxsikʼ junaq li bʼe yal re xbʼaanunkil li maaʼusilal, joʼkan naq wank naabʼal li rahilal. Abʼanan li Jehobʼa narahoʼk saʼ xchʼool naq naril li maaʼusilal. Chaawil Genesis 6:5, 6.\nSaʼ xkʼabʼaʼ naq li Jehobʼa nokooxra ut naraj naq sahaq saʼ qachʼool, chi seebʼ trisi chixjunil li maaʼusilal ut li rahilal. Wank xyaalal kʼaʼut li Jehobʼa yook xkanabʼankil naq twanq li rahilal. Saʼ li Tzolom 8 naxchʼolobʼ aʼin. Chaawil 2 Pedro 2:9 ut 3:7, 13.\n5. Chanru tooruuq chi jilok chixkʼatq li Yos?\nLi Jehobʼa naraj naq tootijoq chiru re naq toojiloq chixkʼatq. Ut naxkʼe xchʼool chirix li junjunq (Salmo 65:3 [65:2, Wy]; 145:18). Ut naxkuy qamaak ut oxloqʼ chiru naq naqakʼe qachʼool chi xbʼaanunkil li Rajom usta wank sut chʼaʼaj chiqu xbʼaanunkil. Joʼkan bʼiʼ, usta laaʼo aj maak tooruuq chi wank choʼq ramiiw li Yos. Chaawil Salmo 103:12-14 ut Santiago 4:8.\nXkʼulubʼ li Jehobʼa naq tqara chi anchal qachʼool xbʼaan naq Aʼan aj kʼehol re li qayuʼam (Marcos 12:30). Naqakʼutbʼesi naq naqara li Yos naq nokootzolok chirix ut naq naqapaabʼ xchaqʼrabʼ. Ut naq naqabʼaanu aʼin, nokoojilok chixkʼatq li Yos. Chaawil 1 Timoteo 2:4 ut 1 Juan 5:3.\nLi Yos wank naabʼal ruuchil xkʼabʼaʼ joʼ Nimajwal, Yobʼtesinel ut Qaawaʼ. Abʼan li xkʼabʼaʼ li Yos natawmank numenaq 7.000 sut saʼ li Santil Hu.


K’ut li tz’iib’ahom\nEb’ li ancho de banda\nLaj Alma naxtzoleb’ li neb’a’ li tuulanob’resinb’ileb’ xb’aan xch’a’ajkilaleb’—Li paab’aal, a’an xyo’oninkil li k’a’ru moko ilb’il ta ru, li yaal—Laj Alma naxch’olob’ xyaalal naq eb’ li anjel neke’k’anjelak chiruheb’ li winq, li ixq, ut eb’ li kok’al—Laj Alma naxjuntaq’eeta li aatin rik’in jun li iyaj—Tento rawb’al ut xch’olaninkil—Chirix a’an naniman choq’ xtoonal li che’ li nach’oqe’ wi’ li ru che’ re li yu’am chi junelik. Wan na 74 chihab’ ma nayo’la li Kristo.\n1 Ut kik’ulman naq xkoheb’, ut ke’ok chixjultikankil li raatin li Dios chiruheb’ li tenamit, ut ke’ok sa’ xch’utleb’aaleb’, ut sa’ rochocheb’; relik chi yaal, ut jo’kan ajwi’ ke’xjultika li aatin sa’ lix b’eheb’.\n2 Ut kik’ulman naq chirix naab’al li k’anjel sa’ xyanqeb’, ke’ok chi usaak sa’ xyanqeb’ li aani neb’a’ reheb’ li tenamit; xb’aan naq k’ehomaq reetal, eb’ a’an ke’isiik chaq sa’eb’ li ch’utleb’aal xmaak xyib’al ru li raq’eb’—\n3 Jo’kan naq moko kanab’anb’ileb’ ta chi ok sa’eb’ lix ch’utleb’aaleb’ re xloq’oninkil li Dios, xb’aan naq ilb’ileb’ jo’ tz’ajnil; jo’kan naq neb’a’eb’; relik chi yaal, ilb’ileb’ xb’aaneb’ li ras riitz’in jo’ li tz’aj natz’eqman; jo’kan naq aneb’a’eb’ jo’ chanru li k’a’aq re ru re li ruchich’och’; ut neb’a’eb’ ajwi’ sa’ xch’ooleb’.\n4 Anajwan, naq yoo laj Alma chixtzolb’al ut chiraatinankil li tenamit sa’ xb’een li tzuul Onidah, kichal jun nimla ch’uut chi tenamit rik’in, a’aneb’ li yooko wi’ chi aatinak, wankeb’ wi’ li aneb’a’eb’ sa’ xch’ool, xb’aan xneb’a’ileb’ jo’ chanru li k’a’aq re ru re li ruchich’och’.\n5 Ut eb’ a’an ke’chal rik’in laj Alma, ut li jun li kiwan choq’ xb’eenil sa’ xyanqeb’ kixye re: K’e reetal, ak’a’ru te’xb’aanu li was wiitz’in a’in, xb’aan naq xik’ ilb’ileb’ xb’aaneb’ chixjunil li winq xmaak xneb’a’ileb’, relik chi yaal, ut q’axal wi’chik xb’aaneb’ laj tij chiqu; xb’aan naq eb’ a’an bkoohe’risi chaq sa’eb’ li qach’utleb’aal li kook’anjelak chi numtajenaq re xkab’lankil rik’in tz’aqal li quq’; ut koohe’risi chaq xb’aan xnumtajenaqil li qaneb’alil, ut maak’a’ qana’aj re xloq’oninkil li qaDios; k’e ut reetal, ck’a’ru taqab’aanu?\n6 Ut anajwan naq kirab’i a’in laj Alma, kixsutq’isi rib’, chi k’eeb’il tz’aqal li rilob’aal re, ut ki’ilok rik’in nimla sahil ch’oolejil, xb’aan naq kixk’e reetal naq atuulanob’resinb’ileb’ xch’ool chi yaal xb’aan bxch’a’ajkilaleb’, ut wankeb’ chi ckawresinb’il re rab’inkil li aatin.\n7 Jo’kan naq maak’a’ chik kixye re li jun ch’uut chik chi tenamit; kixye’ b’an li ruq’, ut kixjap re chiruheb’ li kiril, li tz’aqal yot’b’ileb’ xch’ool, ut kixye reheb’:\n8 Nink’e reetal naq akub’enaq eech’ool; ut wi jo’kan, osob’tesinb’ilex.\n9 K’ehomaq reetal lee komon kixye, K’a’ru taqab’aanu?—xb’aan naq isinb’ilo chaq sa’eb’ li qach’utleb’aal, jo’kan naq ink’a’ naru naqaloq’oni li qaDios.\n10 K’ehomaq reetal ninye eere, ma nekek’oxla tab’i’ naq ink’a’ nekexru achixloq’oninkil li Dios, ka’ajwi’ sa’eb’ lee ch’utleb’aal?\n11 Ut jo’kan ajwi’, nawaj xpatz’b’al, ma nekek’oxla tab’i’ naq ink’a’ naru nekeloq’oni li Dios, ka’ajwi’ jun sut chiru li xamaan?\n12 Ninye eere, us ajwi’ naq isinb’ilex chaq sa’eb’ lee ch’utleb’aal, re naq tuulanaq eech’ool, ut re teetzol axchaab’ilal li na’leb’; xb’aan naq tento naq teetzol li chaab’il na’leb’; xb’aan naq a’ rik’in naq isinb’ilex chaq, naq xik’ ilb’ilex xb’aaneb’ lee ras eeriitz’in xb’aan xnumtajenaqil beeneb’a’il, naq k’amb’ilex sa’ li kub’enaqil ch’oolej; xb’aan naq chi minb’il eeru kexk’ame’ chi tuulano’k eech’ool.\n13 Ut anajwan, rik’in naq minb’il eeru chi tuulano’k eech’ool, osob’tesinb’ilex, xb’aan naq wan naq jun li winq, wi minb’il ru chi tuulano’k xch’ool, naxsik’ xjalb’al xk’a’uxl; ut anajwan relik chi yaal naq ani naxjal xk’a’uxl tixtaw ruxtaanankil ru, ut ani natawok ruxtaanankil ru ut anakuyuk toj sa’ roso’jik, a’an ajwi’ taakole’q.\n14 Ut anajwan, jo’ kinye eere, naq rik’in naq minb’il eeru chi tuulano’k eech’ool osob’tesinb’ilex, ma ink’a’ nekek’oxla naq q’axal wi’chik osob’tesinb’ileb’ li ani chi yaal neke’xtuulanob’resi rib’ xb’aan li aatin?\n15 Relik chi yaal, li ani chi yaal naxtuulanob’resi rib’, ut naxjal xk’a’uxl chirix lix maak, ut nakuyuk toj sa’ roso’jik, a’an ajwi’ taa’osob’tesiiq—relik chi yaal, q’axal wi’chik osob’tesinb’ilaq chiruheb’ li ani minb’ileb’ ru chi tuulano’k xch’ooleb’ xb’aan xnumtajenaqil lix neb’a’ileb’.\n16 Jo’kan ut, osob’tesinb’ileb’ li aneke’xtuulanob’resi rib’eb’ chi ink’a’ minb’ileb’ ru chi tuulano’k xch’ooleb’; malaj ut sa’ jalan chik aatin, osob’tesinb’il li ani napaab’ank re li raatin li Dios, ut nakub’e xha’ chi maak’a’ xjipil xch’ool, relik chi yaal, chi ink’a’ xk’ame’ chixnawb’al li aatin, malaj xmine’ ajwi’ ru chixnawb’al, re taaruuq te’xpaab’.\n17 Relik chi yaal, wankeb’ naab’al li neke’yehok re: Wi taak’ut chiqu jun aeetalil nachal chaq sa’ choxa, chirix a’an taqanaw chi ch’olch’o, toja’ ut naq toopaab’anq.\n18 Anajwan ninpatz’, ma paab’aal a’in? K’ehomaq reetal, ninye eere, Ink’a’, xb’aan naq wi junaq winq naxnaw k’a’ruhaq, moko na’ajman ta naq ataapaab’anq, xb’aan naq ak naxnaw.\n19 Ut anajwan, ma toja’ ta chik ink’a’ majewanb’il li ani ananawok re li rajom li Dios ut ink’a’ naxb’aanu, chiru li ani yal napaab’an, malaj yal wan rajb’al naq taapaab’anq, ut nat’ane’ sa’ li q’etok aatin?\n20 Anajwan li na’leb’ a’in tento teetz’il rix laa’ex. K’ehomaq reetal ninye eere, naq chi junpak’al wan jo’ chanru ajwi’ naq wan chi junpak’al chik; ut taawanq choq’ re li junjunq chi winq jo’ chanru xk’anjel.\n21 Ut anajwan jo’ xinye chirix li apaab’aal—li paab’aal maawa’ xnawb’al chi tz’aqal tz’aqal li k’a’aq re ru; jo’kan ut, wi wan eepaab’aal bnekeyo’oni k’a’aq re ru li cmoko ilb’il ta ru, li yaal.\n22 Ut anajwan k’ehomaq reetal, ninye eere naq nawaj raj naq taajultiko’q eere, naq li Dios naruxtaanaheb’ ru chixjunil li neke’paab’ank re li xk’ab’a’; jo’kan naq naraj xb’een wa naq texpaab’anq, relik chi yaal, chirix ajwi’ li raatin.\n23 Ut anajwan, a’an, rik’ineb’ li anjel, naxk’e li raatin reheb’ li winq; relik chi yaal, aink’a’ ka’ajwi’ reheb’ li winq, reheb’ aj b’an wi’ li ixq. Anajwan moko chixjunil ta a’in; eb’ li bkok’al wan li aatin nak’eeman k’iila sut reheb’, li naxsach xna’leb’eb’ li nim xna’leb’eb’ ut li tzolb’ileb’.\n24 Anajwan ut, ex was wiitz’in raarookex inb’aan, jo’ xeraj xnawb’al wik’in k’a’ru teeb’aanu xb’aan naq tawasinb’ilex ut isinb’ilex chaq—anajwan ink’a’ nawaj naq teek’oxla naq nawaj raqok aatin cherix, ka’ajwi’ jo’ chanru li k’a’ru yaal—\n25 Xb’aan naq moko ninye ta naq chejunilex minb’il eeru chi tuulano’k eech’ool; xb’aan naq ninpaab’ chi yaal naq wankeb’ sa’ eeyanq li te’xtuulanob’resi raj rib’, maak’a’ naxye chan ru li wankeb’ wi’.\n26 Anajwan, jo’ xinye chirix li paab’aal—naq maawa’ xnawb’al chi tz’aqal re ru—jo’kan ajwi’ naq wan rik’in li waatin. Moko naru ta teenaw chirix xyaalalil sa’ xtiklajik, chi tz’aqal re ru, jo’ chanru ajwi’ naq li paab’aal maawa’ nawok chi tz’aqal re ru.\n27 A’b’anan k’ehomaq reetal, wi taa’ajq eeru ut teewaklesi lee reek’ahom, re ajwi’ xyalb’al rix li waatin, ut teek’anjela yal ta jun miin raqal li paab’aal, relik chi yaal, wi yal ta naru cheru arajb’al paab’aank, kanab’omaq chi k’anjelak eerik’in lee rajom a’in, toj reetal naq nekexpaab’an toj b’ar nekexru chixk’eeb’al xna’aj jun raqal li waatin.\n28 Anajwan taqajuntaq’eeta li aatin rik’in jun aiyaj. Anajwan, wi nekek’e xna’aj re taaruuq chi awmank jun li biyaj sa’ lee cch’ool, k’ehomaq reetal, wi a’an jun iyaj li yaal, malaj jun chaab’il iyaj, wi ink’a’ neketz’eq xb’aan dxmaak’a’il lee paab’aal, re teetz’eqtaana lix Musiq’ li Qaawa’, k’ehomaq reetal, taa’ok chi siipook sa’ lee ch’ool; ut naq nekereek’a li siipook a’in, tex’ok chixyeeb’al sa’ lee ch’ool—Tento naq chaab’ilaq li iyaj a’in, malaj ut naq chaab’il li aatin, xb’aan naq na’ok chixnimob’resinkil li waam; relik chi yaal, na’ok chixkutanob’resinkil einnawom, relik chi yaal, na’ok chi tamk xsahil choq’ we.\n29 K’ehomaq ut reetal anajwan, ma ink’a’ raj tixnimob’resi a’in lee paab’aal? Ninye eere, yaal ajwi’; a’b’anan toj maji’ naniman toj reetal naq nawb’il chi tz’aqal re ru.\n30 A’ut k’ehomaq reetal, naq nasiipo li iyaj, ut namoq, ut na’ok chi nimank, rik’in a’an tento teeye naq chaab’il li iyaj; xb’aan naq k’ehomaq reetal, nasiipo, ut namoq, ut na’ok chi nimank. Anajwan ut, k’ehomaq reetal, ma ink’a’ tixnimob’resi a’in lee paab’aal? Yaal, tixnimob’resi lee paab’aal: xb’aan naq teeye, Ninnaw naq a’in jun li chaab’il iyaj, xb’aan naq k’ehomaq reetal, namoq ut na’ok chi nimank.\n31 Anajwan ut, k’ehomaq reetal, ma nekenaw chi tz’aqal naq a’in jun li chaab’il iyaj? Ninye eere, Yaal; xb’aan naq li junjunq chi iyaj na’uuchin a’ yaal ak’a’ chi iyajil.\n32 Jo’kan ut, wi jun li iyaj naniman, chaab’il a’an, a’b’an wi ink’a’ naniman, k’ehomaq reetal, moko us ta, jo’kan naq natz’eqman.\n33 Ut anajwan, k’ehomaq reetal, rik’in naq xeb’aanu li yalok-ix, ut xeraw li iyaj, ut nasiipo ut namoq ut na’ok chi nimank, tento teenaw naq chaab’il li iyaj.\n34 Anajwan ut, k’ehomaq reetal, ma tz’aqal re ru aeenawom? Yaal, tz’aqal re ru eenawom sa’ li na’leb’ a’an, ut moko wan ta chik chi k’anjelak beepaab’aal; ut a’in xb’aan naq nekenaw, xb’aan naq nekenaw naq li aatin xnimob’resi lee raam, ut nekenaw ajwi’ naq xmoq chaq, naq lee nawom na’ok chi kutanob’resiik, ut lee ck’a’uxl na’ok chi nimob’resiik.\n35 Ma ink’a’ ut tz’aqal yaal a’in? Ninye eere, yaal, xb’aan naq a’an asaqen; ut yalaq k’a’ru saqen, a’an chaab’il, xb’aan naq naru xk’eeb’al reetal, jo’kan naq tento teenaw naq chaab’il; ut anajwan k’ehomaq reetal, chirix naq xeyal xsahil li saqen a’in, ma tz’aqal re ru eenawom?\n36 K’ehomaq reetal ninye eere, Ink’a’, chi moko naru nekekanab’ lee paab’aal, xb’aan naq ka’ajwi’ xek’anjela lee paab’aal re rawb’al li iyaj, re teeb’aanu li yalok-ix re xnawb’al ma chaab’il li iyaj.\n37 Ut k’ehomaq reetal, naq na’ok chi nimank li che’, teeye: Chiqach’olani rik’in xnimal li qasak’ahil, re tixchap xxe’, re naq taanimanq, ut taa’uuchinq choq’ qe. Anajwan ut k’ehomaq reetal, wi nekech’olani rik’in xnimal eesak’ahil tixchap xxe’, ut taanimanq, ut taa’uuchinq.\n38 A’b’an wi anekekanab’ rilb’al li che’, ut ink’a’ nekek’oxla xch’olaninkil, k’ehomaq reetal maajun xxe’ tixchap; ut naq taachalq xtiqwal li saq’e ut tixk’at, rik’in naq maak’a’ xxe’ nachaqik, ut nekemich’ ut neketz’eq chaq.\n39 Anajwan, a’in moko xb’aan ta naq ink’a’ chaab’il li iyaj, chi moko xb’aan naq ink’a’ raj atawal ru li ruuchinihom; a’an b’an xb’aan naq moko chaab’il ta lee ach’och’, ut ink’a’ teech’olani li che’, jo’kan naq ink’a’ naru nekek’ul li naruuchini.\n40 Ut chi jo’kan, wi ink’a’ teech’olani li aatin, rik’in rilb’al chi uub’ej li ruuchinihom rik’in rilob’aal li paab’aal, maajo’q’e texruuq chixch’oqb’al ru li ache’ re li yu’am.\n41 A’b’an wi teech’olani li aatin, relik chi yaal, teech’olani li che’ naq na’ok chi nimank, rik’in lee paab’aal, rik’in xyalb’al anchal eeq’e, ut rik’in akuyuk, ut teeril chi uub’ej li ruuchinihom, a’an tixchap xxe’, ut k’ehomaq reetal, a’anaq jun xtoonal li che’ li btaanimanq choq’ re li yu’am li junelik taawanq.\n42 Ut sa’ xk’ab’a’ lix ayalb’al eeq’e ut lee paab’aal ut lee kuyum rik’in li aatin sa’ xch’olaninkil, re naq taaruuq tixchap xxe’ aawik’in, k’ehomaq reetal, moko taanajto’q ta chik naq teech’oq li bruuchinihom, li q’axal loq’, li ki’ wi’chik chiru chixjunil k’a’ru ki’, ut li saq wi’chik chiru chixjunil li k’a’ru saq; relik chi yaal, ut saq ru wi’chik chiru chixjunil li k’a’ru saq ru; ut teeyal xsahil li ru che’ a’in toj reetal naq texnujaq, re naq ink’a’ textz’okaaq, chi moko taachaqiq eere.\n43 Chirix a’an, ex was wiitz’in, teeq’ol reeqaj lee paab’aal, ut lix yalb’al eeq’e, ut lee kuyum, ut xnajtil lee royb’enihom, naq xeroyb’eni naq li che’ taa’uuchinq choq’ eere.\nK’UTUL RAQAL: Neb’a’—Neb’a’ sa’ musiq’ej.\nAlma 16:16–17; Tz. ut S. 101:8.\nJwan 20:29; Heb. 11.\nMat. 11:25; Luk. 10:21; 3 Ne. 26:14–16; Tz. ut S. 128:18.\nK’UTUL RAQAL: Tawom ru.\nJwan 3:18–21. K’UTUL RAQAL: Saqen, lix saqen li Kristo.\nAlma 33:23; Tz. ut S. 63:23.


1 TESALONICENSES 1 KEK - Li Xbe̱n Hu li Quixtzˈi̱ba li San - Bible Gateway\n1 TESALONICENSES 1 Kekchi (KEK)\nLi Xbe̱n Hu li Quixtzˈi̱ba li San Pablo reheb laj Tesalónica\n1 La̱in laj Pablo. Cuochben laj Silvano ut laj Timoteo. Yo̱co chi tzˈi̱bac e̱riqˈuin la̱ex laj pa̱banel li cuanquex aran Tesalónica. La̱ex rehex chic li Yucuaˈbej Dios ut li Ka̱cuaˈ Jesucristo. Aˈ taxak li usilal ut li tuktu̱quilal chicua̱nk e̱riqˈuin, li naxqˈue li Dios li kaYucuaˈ ut li Ka̱cuaˈ Jesucristo.\nTzˈakal re ru lix pa̱ba̱leb laj Tesalónica\n2 Junelic nocotioxin chiru li Dios nak nocotijoc che̱rix che̱junilex la̱ex. 3 Nak nocotijoc chiru li Dios, junelic cuan saˈ kachˈo̱l chanru le̱ cha̱bilal xban le̱ pa̱ba̱l. Cuan saˈ kachˈo̱l le̱ cha̱bil cˈanjel xban nak nequexrahoc ut cuan ajcuiˈ saˈ kachˈo̱l nak kˈaxal cau e̱chˈo̱l chixyoˈoninquil li Ka̱cuaˈ Jesucristo. 4 Ex inherma̱n, raro̱quex xban li Dios ut nakanau nak sicˈbil e̱ru xban. 5 Nakanau aˈan xban nak ma̱cuaˈ caˈaj cuiˈ riqˈuin a̱tin quicuulac li resil li evangelio e̱riqˈuin. Riqˈuin aj ban cuiˈ lix cuanquil li Santil Musikˈej ut xenau nak tzˈakal ya̱l li xkachˈolob che̱ru. Ac xeqˈue retal chanru li kanaˈleb nak xocuan saˈ e̱ya̱nk che̱tenkˈanquil. 6 Xetzol e̱rib kiqˈuin ut riqˈuin li Ka̱cuaˈ Jesucristo. Usta nabal li raylal xecˈul, abanan xerabi li resilal riqˈuin li sahil chˈo̱lejil li quiqˈueheˈ e̱re xban li Santil Musikˈej. 7 Joˈcan nak la̱ex chic aj cˈamol be chiruheb chixjunileb laj pa̱banel li cuanqueb saˈ li naˈajej Macedonia ut Acaya. 8 Anakcuan e̱ban la̱ex nak yalak bar qui‑abi̱c resil ra̱tin li Dios. Ma̱cuaˈ caˈaj cuiˈ Macedonia ut Acaya. Qui‑abi̱c ban ajcuiˈ saˈ chixjunil li naˈajej. Yalak bar qui‑abi̱c resil nak la̱ex xepa̱b li Dios. Joˈcan nak la̱o incˈaˈ chic tento nak takaye resil le̱ pa̱ba̱l. 9 Yalak bar yo̱queb chixserakˈinquil chanru nak coe̱cˈul nak cocuulac e̱riqˈuin ut yo̱queb chixserakˈinquil chanru nak quecanab xlokˈoninquil li yi̱banbil dios ut quepa̱b ut nequexcˈanjelac chic chiru li tzˈakal Dios, li yoˈyo. 10 Ut yo̱queb ajcuiˈ xserakˈinquil chanru nak yo̱quex chiroybeninquil nak ta̱cha̱lk chak toj saˈ choxa li Jesucristo li Ralal li Dios, li quicuaclesi̱c cuiˈchic chi yoˈyo saˈ xya̱nkeb li camenak xban li Dios ut aˈan li ta̱colok ke chiru li rakba a̱tin li ta̱cha̱lk saˈ kabe̱n.


1 JUAN 3 KEK - Li ralal xcˈajol li Dios - Cheqˈuehak - Bible Gateway\n1 JUAN 3 Kekchi (KEK)\nLi ralal xcˈajol li Dios\n3 Cheqˈuehak retal nak li Acuabej Dios cˈajoˈ nocoxra. Nocoxqˈue chokˈ ralal xcˈajol. Relic chi ya̱l nak la̱o ralal xcˈajol. Joˈcan nak li ma̱jiˈ nequeˈpa̱ban incˈaˈ nequeˈxtau ru li kanaˈleb xban nak ma̱jiˈ nequeˈxnau xya̱lal xpa̱banquil li Dios. 2 Ex inherma̱n, anakcuan la̱o ralal xcˈajol li Dios. Abanan ma̱jiˈ nakanau joˈ qˈuial chic li usilal takacˈul mokon. Caˈaj cuiˈ nakanau nak tol‑e̱lk li Jesucristo, chanchanako chic aˈan xban nak takil ru chi tzˈakal. 3 Li ani yo̱ chiroybeninquil lix cˈulunic li Cristo, aˈan naxsakobresi li ra̱m saˈ ti̱quilal joˈ li Ka̱cuaˈ Jesucristo ti̱c xchˈo̱l. 4 Li ani nama̱cob naxkˈet lix chakˈrab li Dios xban nak li ma̱cobc aˈan xkˈetbal li chakˈrab. 5 La̱ex nequenau nak li Ka̱cuaˈ Jesucristo quicˈulun re xcuybal ut xsachbal li kama̱c. Relic chi ya̱l nak aˈan ma̱cuaˈ aj ma̱c. 6 Joˈcan nak li ani cau xchˈo̱l chixta̱kenquil li Cristo, incˈaˈ chic yo̱k chi ma̱cobc. Abanan li ani toj yo̱ chi ma̱cobc incˈaˈ naxnau li rusilal li Cristo ut incˈaˈ napa̱ban. 7 Ex herma̱n, ma̱ ani chibalakˈi̱nk e̱re. Li ani naba̱nun re li ti̱quilal, aˈan ti̱c xchˈo̱l joˈ li Cristo ti̱c xchˈo̱l. 8 Li ani yo̱ chi ma̱cobc, aˈan re laj tza xban nak laj tza aˈan aj ma̱c chalen chak saˈ xticlajic li ruchichˈochˈ. Aˈan aj e nak col‑e̱lk li Ralal li Dios re xsachbal xcˈanjel laj tza. 9 Ma̱ jun ralal xcˈajol li Dios yo̱k chi ma̱cobc xban nak li Dios cuan riqˈuin. Ut incˈaˈ naru nak yo̱k chi ma̱cobc xban nak aˈan tzˈakal ralal xcˈajol li Dios. 10 Riqˈuin aˈin naˈno̱queb ru li ralal xcˈajol li Dios ut naˈno̱queb ajcuiˈ ruheb li ralal xcˈajol laj tza: li ani incˈaˈ naxba̱nu li ti̱quilal, ut li ani incˈaˈ naxra li ras ri̱tzˈin, aˈan ma̱cuaˈeb ralal xcˈajol li Dios.\nChikara kib chi kibil kib\n11 Chalen chak saˈ xticlajic le̱ pa̱ba̱l xerabi li chakˈrab nak chikarahak kib chi kibil kib. 12 Mikata̱ke xnaˈleb laj Caín xban nak aˈan re laj tza. Aˈan quixcamsi li ri̱tzˈin. ¿Cˈaˈut nak quixcamsi li ri̱tzˈin? Xban nak ti̱c xchˈo̱l li ri̱tzˈin chiru li Dios ut laj Caín junes ma̱usilal naxba̱nu. 13 Joˈcan ut ex inherma̱n, misach e̱chˈo̱l xbaneb li xicˈ nequeˈiloc e̱re saˈ ruchichˈochˈ. 14 Cui nakara li kaherma̱n, aˈan retalil nak cua̱nk kacolbal chiru xcuanquil li ca̱mc ut qˈuebil kayuˈam chi junelic. Li ani incˈaˈ naxra lix herma̱n, aˈan toj cuan rubel xcuanquil li ca̱mc. 15 Li ani xicˈ naril lix herma̱n, aˈan chanchan aj camsinel ras ri̱tzˈin. La̱ex nequenau nak junak aj camsinel ras ri̱tzˈin ma̱cˈaˈ xyuˈam chi junelic. 16 Li Jesucristo quixcˈut chiku chanru li rahoc nak quixkˈaxtesi rib chi ca̱mc saˈ kacˈabaˈ la̱o. Joˈcan ajcuiˈ nak tento takaraheb li kaherma̱n usta tocamsi̱k saˈ xcˈabaˈeb. 17 Jun chic ninye e̱re. Cui la̱o cuan nabal li cˈaˈru ke ut incˈaˈ nakatokˈoba ru li nebaˈ li ma̱cˈaˈ cuan re, ¿ma ya̱l ta biˈ nak nakara li Dios chi joˈcanan? 18 Ex inherma̱n, morahoc yal chi a̱tin. Chorahok ban chi tzˈakal ya̱l ut chicˈutu̱nk li karahom riqˈuin li usilal nakaba̱nu.\nCau li kachˈo̱l chixpa̱banquil li Dios\n19 Cui nakara li kaherma̱n, nakanau nak la̱o tzˈakal ralal xcˈajol li Dios, ut cau kachˈo̱l chixpa̱banquil li Dios. 20 Cui la̱o nakecˈa nak xoma̱cob, ac cutan saken chiru li Ka̱cuaˈ Dios li nakaba̱nu xban nak aˈan chixjunil naxnau. 21 Cui incˈaˈ nakecˈa saˈ kachˈo̱l nak incˈaˈ us yo̱co, incˈaˈ nocoxucuac chiru li Dios. 22 Ut yalak cˈaˈru takatzˈa̱ma chiru, tixqˈue ke xban nak yo̱co chixpa̱banquil lix chakˈrab ut nakaba̱nu li cˈaˈru nacuulac chiru li Dios. 23 Ut aˈan aˈin lix chakˈrab quixqˈue ke li Dios, nak chopa̱ba̱nk saˈ xcˈabaˈ li Jesucristo li Ralal li Dios ut takara kib chi kibil kib, joˈ coxchakˈrabi cuiˈ. 24 Cui nakapa̱b lix chakˈrab, la̱o cuanco riqˈuin li Dios ut li Dios cuan kiqˈuin. Nakanau nak li Dios cuan kiqˈuin chi junelic xban li Santil Musikˈej li qˈuebil ke.


Resil li Santil Hu: Li Tenamit Jerusalen - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nAK XNUME'K 10 chihab' naq laj Nabucodonosor kixk'ameb' li wankeb' xna'leb' sa' li tenamit Babilonia. Li tenamit Jerusalen kik'atk. Ab'an eb' laj Israel li ink'a' ke'kamk, ke'k'ame'k cho'q moos sa' li tenamit Babilonia.\nEb' laj k'anjel chiru li Yos ke'xye naq chixjunil a'in te'xk'ul eb' laj Israel wi ink'a' neke'xjal xna'leb'. Ab'an eb' laj Israel ink'a' ke'ab'ink ut ink'a' ke'xkanab' xloq'oninkil eb' li pech'b'il yos. Laj Ezequiel, laj k'anjel chiru li Yos, kixye chixjunil li maa'usilal li ke'xb'aanu eb' laj Israel. Jo'kan naq xk'ulub'eb' chixjunil a'in.\nMa nakaanaw ani laj Ezequiel? A'an jun reheb' li saaj al li kixk'am laj Nabucodonosor sa' li tenamit Babilonia naq toj maaji' neke'xsach li tenamit Jerusalen. Naq kik'ame'k laj Ezequiel, ke'k'ame'k ajwi' laj Daniel ut eb' li oxib' chi ramiiw.\nLaj Ezequiel toj wank sa' li tenamit Babilonia naq li Jehob'a kixk'ut chiru rik'in sachb'ach'oolej li maa'usilal li yookeb' xb'aanunkil sa' li Rochoch li Yos aran Jerusalen. K'ajo' xyiib'al ru li kiril laj Ezequiel sa' li sachb'ach'oolej!\nLi Jehob'a kixye re laj Ezequiel: ‹Chaawil eb' laj Israel yookeb' xtz'ajninkil sa' li Wochoch. Xe'xk'e reetalil eb' li k'anti' ut eb' li xul chiru li tz'ak. Ut yookeb' xloq'oninkileb' ru!› Laj Ezequiel kiril chixjunil li kiyehe'k re xb'aan li Yos ut kixtz'iib'a li yook chi k'ulmank.\nLi Jehob'a kixye re laj Ezequiel: ‹Ma nakaawil k'aru yookeb' xb'aanunkil sa' muqmu eb' li neke'k'amok b'e sa' Israel?› Laj Ezequiel kiril eb' li 70 chi winq li yookeb' xloq'oninkil eb' li pech'b'il yos. Ut yookeb' xyeeb'al: ‹Li Jehob'a maa'ani chik sa' li tenamit, jo'kan naq ink'a' nokooril›.\nLi Jehob'a kixk'ut chiru laj Ezequiel naq chunchuukeb' wiib' oxib' li ixq sa' rokeb'aal li ochoch re loq'onink ut yookeb' xloq'oninkil li pech'b'il yos Tamuz. Sa' li xnim ruq'eb' li ixq wankeb' tana 25 chi winq li yookeb' chi xloq'oninkil li Saq'e.\nToja' naq li Jehob'a kixye: ‹Eb' laj Israel ink'a' neke'roxloq'i wu. Yookeb' xb'aanunkil li maa'usilal ut yookeb' ajwi' xb'aanunkil sa' li Wochoch. Jo'kan naq te'xyal xkawil injosq'il. Ut ink'a' twil xtoq'ob'aal ruheb' naq tinsacheb'›.\nAk oxib' chihab' xnumik li eetalil li kixk'ut li Jehob'a chiru laj Ezequiel, naq eb' laj Israel ke'xq'et rib' chiru laj Nabucodonosor. Jo'kan naq laj Nabucodonosor kichalk chi yalok sa' xb'eeneb' laj Israel. Naq kinume'k jun chihab' rik'in waqib' po, eb' laj Babilonia ke'xt'an li tz'ak ut ke'xk'at li tenamit Jerusalen. Naab'al ke'kamk ut wank ke'k'ame'k cho'q moos sa' li tenamit Babilonia.\nK'a'ut naq li Jehob'a kixkanab' naq eb' laj Israel te'xk'ul li rahilal a'in? Eb' laj Israel ink'a' ke'rab'i li Jehob'a chi moko ke'xpaab' ta li xchaq'rab'. A'in naxk'ut chiqu naq junelik tqab'aanu li naxye qe li Yos.\nLaj Nabucodonosor kixb'aanu naq jun ch'uut chi poyanam te'kanaaq sa' li tenamit Israel. Ut kixxaqab' laj Guedalias, jun laj Judiiy, re naq t-iloq reheb'. Ab'an wiib' oxib' reheb' laj Israel ke'xkamsi laj Guedalias. Naq ke'xb'aanu a'in eb' laj Israel ke'ok xxiw xb'aan naq naru te'kamsiiq xb'aaneb' laj Babilonia. Jo'kan naq ke'elelik ut ke'xk'am laj Jeremias chirixeb' sa' li tenamit Egipto.\nJo'kan naq chiru 70 chihab' maa'ani chik kiwank sa' li tenamit Israel. Li Jehob'a kixye naq tnume'q 70 chihab' re naq te'sutq'iiq chaq eb' laj Israel sa' li tenamit Jerusalen. K'aru yookeb' xk'ulb'al eb' laj Israel sa' li tenamit Babilonia?\nK’aru ke’xk’ul eb’ laj Israel ut li tenamit Jerusalen?\nAni laj Ezequiel? K’aru kixk’ut li Jehob’a chiru laj Ezequiel?\nK’aru kixye li Jehob’a naq te’xk’ul eb’ laj Israel xb’aan naq ink’a’ ke’roxloq’i ru?\nK’aru kixb’aanu laj Nabucodonosor naq eb’ laj Israel ke’xq’et rib’ chiru?\nK’a’ut naq li Jehob’a kixkanab’ naq eb’ laj Israel te’xk’ul li rahilal?\nK’a’ut naq maa’ani chik kikanaak sa’ li tenamit Israel? Chiru jarub’ chihab’ kikanaak chi maak’a’ xsa’ li tenamit Israel?\nChaawil li naxye 2 Reyes 25:1-26.\nAni laj Sedequias? K’aru kixk’ul laj Sedequias? Chanru kitz’aqlok ru li naxye li Santil Hu rik’in li kixk’ul laj Sedequias? (2 Rey. 25:5-7; Eze. 12:13-15.)\nAni kixye li Jehob’a naq wank re, naq eb’ laj Israel ke’xbaanu li maa’usilal? (2 Rey. 25:9, 11, 12, 18, 19; 2 Cró. 36:14, 17.)\nChaawil li naxye Ezequiel 8:1-18.\nChanru neke’xk’am reheb’ li b’alaq’il paab’al rik’ineb’ laj Israel li ke’xq’et xchaq’rab’ li Jehob’a ut ke’xloq’oni li Saq’e? (Eze. 8:16; Isa. 5:20, 21; Juan 3:19-21; 2 Tim. 4:3.)


San Mateo 1 | KEK Die Bybel | YouVersion\nLix cꞌabaꞌeb lix xeꞌto̱nil yucuaꞌ li Jesucristo\n1Saꞌ li hu aꞌin tzꞌi̱banbil retalil joꞌ qꞌuialeb lix xeꞌ xto̱nal li Jesucristo. Li Jesucristo ralal xcꞌajol li rey David ut ralal xcꞌajol ajcuiꞌ laj Abraham. 2Laj Abraham, aꞌan xyucuaꞌ laj Isaac. Laj Isaac, aꞌan xyucuaꞌ laj Jacob. Ut laj Jacob, aꞌan xyucuaꞌ laj Judá joꞌ eb ajcuiꞌ li ras ut li ri̱tzꞌin. 3Ut laj Judá ut lix Tamar, aꞌaneb xnaꞌ xyucuaꞌeb laj Fares ut laj Zara. Laj Fares, aꞌan xyucuaꞌ laj Esrom. Ut laj Esrom, aꞌan xyucuaꞌ laj Aram. 4Ut laj Aram, aꞌan xyucuaꞌ laj Aminadab. Ut laj Aminadab, aꞌan xyucuaꞌ laj Naasón. Ut laj Naasón, aꞌan xyucuaꞌ laj Salmón. 5Ut laj Salmón ut lix Rahab, aꞌaneb xnaꞌ xyucuaꞌ laj Booz. Laj Booz ut lix Rut, aꞌaneb xnaꞌ xyucuaꞌ laj Obed. Ut laj Obed, aꞌan xyucuaꞌ laj Isaí. 6Ut laj Isaí, aꞌan xyucuaꞌ li rey David. Ut li rey David, aꞌan lix yucuaꞌ laj Salomón riqꞌuin li ixk li quicuan chokꞌ rixakil laj Urías. 7Ut laj Salomón, aꞌan xyucuaꞌ laj Roboam. Ut laj Roboam, aꞌan xyucuaꞌ laj Abías. Ut laj Abías, aꞌan xyucuaꞌ laj Asa. 8Ut laj Asa, aꞌan xyucuaꞌ laj Josafat. Ut laj Josafat, aꞌan xyucuaꞌ laj Joram. Ut laj Joram, aꞌan xyucuaꞌ laj Uzías. 9Ut laj Uzías, aꞌan xyucuaꞌ laj Jotam. Ut laj Jotam, aꞌan xyucuaꞌ laj Acaz. Ut laj Acaz, aꞌan xyucuaꞌ laj Ezequías. 10Ut laj Ezequías, aꞌan xyucuaꞌ laj Manasés. Ut laj Manasés, aꞌan xyucuaꞌ laj Amón. Ut laj Amón, aꞌan xyucuaꞌ laj Josías. 11Ut laj Josías, aꞌan xyucuaꞌ laj Jeconías joꞌ eb ajcuiꞌ li ri̱tzꞌin. Eb aꞌan queꞌcuan saꞌ eb li cutan nak eb laj Israel queꞌchapeꞌ ut queꞌcꞌameꞌ aran Babilonia. 12Ut nak ac chapbileb chak xbaneb laj Babilonia, laj Jeconías quicuan li ralal. Ut aꞌan laj Salatiel. Ut laj Salatiel, aꞌan xyucuaꞌ laj Zorobabel. 13Ut laj Zorobabel, aꞌan xyucuaꞌ laj Abiud. Ut laj Abiud, aꞌan xyucuaꞌ laj Eliaquim. Ut laj Eliaquim, aꞌan xyucuaꞌ laj Azor. 14Ut laj Azor, aꞌan xyucuaꞌ laj Sadoc. Ut laj Sadoc, aꞌan xyucuaꞌ laj Aquim. Ut laj Aquim, aꞌan xyucuaꞌ laj Eliud. 15Ut laj Eliud, aꞌan xyucuaꞌ laj Eleazar. Ut laj Eleazar, aꞌan xyucuaꞌ laj Matán. Ut laj Matán, aꞌan xyucuaꞌ laj Jacob. 16Ut laj Jacob, aꞌan xyucuaꞌ laj José, xbe̱lom lix María. Ut lix María, aꞌan lix naꞌ li Jesús. Ut li Jesús, Aꞌan li Cristo.#Saꞌ li versículo 1:16 li a̱tin “Cristo” naraj naxye “Mesías”. Ut li a̱tin Mesías naraj naxye li Colonel li yechiꞌinbil reheb laj Israel xban li Dios. 17Ca̱laju te̱p li ralal xcꞌajol laj Abraham quicuan toj nak quiyoꞌla laj David. Ac cuan ca̱laju te̱p li ralal xcꞌajol laj David nak queꞌcꞌameꞌ aran Babilonia. Ut chirix chic aꞌan, quicuan cuiꞌchic ca̱laju te̱p li ralal xcꞌajol chalen toj nak quiyoꞌla li Cristo.\nLi cꞌaꞌru quicꞌulman nak quiyoꞌla li Cristo\n18Ut lix yoꞌlajic li Jesucristo, joꞌcaꞌin nak quicuan: Lix María lix naꞌ li Jesús ac tzꞌa̱manbil xban laj José. Toj ma̱jiꞌ nequeꞌxlakꞌab rib nak lix María quicana chi yaj aj ixk xban xcuanquil li Santil Musikꞌej. 19Ut xban nak ti̱c xchꞌo̱l laj José, li ac xtzꞌa̱man re, incꞌaꞌ quiraj xcꞌutbal xxuta̱n lix María. Xraj raj xcanabanquil chi mukmu. 20Ut yo̱ chixcꞌoxlanquil aꞌin laj José nak jun lix ángel li Ka̱cuaꞌ quixcꞌutbesi rib chiru saꞌ xmatcꞌ ut quixye re: —At José, ralalat li rey David, matcꞌoxlac chixcꞌambal lix María chokꞌ a̱cuixakil. Aꞌan xcana chi yaj aj ixk xban xcuanquil li Santil Musikꞌej. 21Ta̱cua̱nk jun lix cꞌulaꞌal chꞌina te̱lom. Ut Jesús ta̱qꞌue chokꞌ xcꞌabaꞌ xban nak aꞌan ta̱colok re lix tenamit saꞌ lix ma̱queb, chan. 22Chixjunil aꞌan quicꞌulman re nak ta̱tzꞌaklok ru li quixye li profeta Isaías joꞌ nak quiyeheꞌ re xban li Ka̱cuaꞌ. 23Aꞌan aꞌin li quixye:\nJun xkaꞌal toj ma̱jiꞌ cuanjenak riqꞌuin cui̱nk ta̱cua̱nk lix cꞌulaꞌal chꞌina te̱lom. Ut Emanuel ta̱qꞌuehekꞌ chokꞌ xcꞌabaꞌ. (Isa. 7:14)\nChi jalbil ru Emanuel naraj naxye “Li Dios cuan kiqꞌuin”. 24Nak qui-aj ru laj José, quixba̱nu li cꞌaꞌru quiyeheꞌ re xban lix ángel li Ka̱cuaꞌ saꞌ xmatcꞌ. Quixcꞌam lix María saꞌ rochoch. 25Abanan incꞌaꞌ quicuan riqꞌuin toj quiyoꞌla li xbe̱n cꞌulaꞌal. Ut Jesús quixqꞌue chokꞌ xcꞌabaꞌ.


¡Li q’uq’ wank sa’ raaxiik’!\nJUNAQ LI ESIL RE XNAWB’AL\nLI ESIL XB’EHIL ESIL SIK’LEB’\nKOMON Searching for something?\ntaqla chaq laatz’iib’ Ch' iich' iil ch' oolej ut patz' ok K’anjelan qik’in.\n¿TAWAJ K'ANJELAK QIK'IN?\nCh'utub' aawib' qik'in, taqlachaq la hu na atinak chawix arin\nXtaqlankil li esil\nXiw xiw aj chik rix xyu’am li q’uq’\nLi qana’leb’ re xkolb’al rix\nLi Nimla Molam Aj K’anjel Chirix Kaxlan Xaml Renace, naab’al li k’anjel yo xb’aanunkil sa’ xb’eel li roq nima’ K’ajb’om, li nanume’k sa li tenamit San Pedro Carchá, re li teep Alta Verapaz. Jun li K’anjel a’an “Li Xkolb’al Rix Li Q’uq”, reetalil li tenamit Watemaal. Li nataaqimank a’an li xwanjikeb’ li q’uq’, ut re a’an, naab’al li tzolok yookeb’ xb’aanunkil chirix li xyu’am, re xnawb’al chi us chanru xkolb’al rix, ut xtuqub’ankil chi us li na’ajej b’arwi’ sa nawank ut narupupik.\nLi q’uq’ wank sa’ li tenamit Watemaal, xkomoneb’ li xul nake purik trogones, xk’ab’a’, li xwanjik li xul a’in xiw xiw aj chik rix li xyu’am, b’anaq yo chi oso’k malaq chi jalaak li xna’aj wank wi’.\n“Naab’al li poyanam aj Watemaal na xk’auxla naq li qatenamit toj wank chi us li xk’iche’, li xyaalalil a’an naq li tz’uul taq’a b’ar wank li k’iche’ ut chixjunil li che’ k’aam, yo chi oso’k” raatin qawa Pablo Bolaños, aj na’onel chirix xyu’am li xul ut che’ k’aam"\nQuetzal en vuelo, Verapaces\nNarupupik li q’uq’\nLi kolb’il na’ajej, naxsik naq li q’uq taawanq sa’ junaq li chaab’il na’jej, re naq naru twanq ut kolmank rix li xyu’am. Li k’anjel a’in naab’al hab’ na ilmank wi’ li xchaab’ilal mare ob’ (5) hab’, sa chixjunil li tenamit Watemaal, ut rochb’een li Rochochil Li Nake Ilok Re Li Na’jej Kolb’il Rix CONAP xk’ab’a’, ut xmolameb’ li wankeb’ xtzolb’al chirix chanru xkolb’al rix li sutam, (Asociación Científica para la Conservación de la Naturaleza) ACCN xkab’a’ sa kaxlan aatin; k’ub’k’u jun li k’anjel sa oxib’ raqal xb’aaneb: t\nXbeen raqal: ab’inb’il k’anjel X�4\nNa xjayali xnawb’al ut xk’uulankil chanru na xb’aanu sa’ xyu’amil li q’uq’, ut ka’ajwi’ naru nab’aanumank wi’ naru nachapmank xyaab’ li xkux malaq li na’jej b’arwi’ wank junelik.\n"Maawa’ aajel ru xchapb’al li q’uq’ re xnawb’al malaq re xtz’ilb’al rix li xyu’am, ut ink’a ajwi’ aajel ru ok sa’ li k’iche re rilb’al malaq re xchapb’al, aajel b’an ru xchapb’al li xb’aanuhom ut xtz’ub’al chixjunil li k’a’reeru b’arwi’ wank rik’in xninqal ru k’anjelob’aal. Qawa’ Pablo Bolaños, aj na’onel chirix xyu’am li xul ut che’ k’aam".\nXkab’ raqal: k’anjel re xkolb’al rix xyu’am li q’uq’ ’anjel\nLi nasik’mank arin sa’ li k’anjel a’in, a’an xkolb’al rix xyu’am li q’uq, sa naab’al paay ru li k’anjel: xk’uub’ankil chi us li na’jej b’arwi’ nawank, xnawb’al chanru tz’aqal wank chiru li xyu’am, rilb’al manaru xpuktasinkil sa’ jalan chik chi na’jej ut xnawb’al chanru k’ub’ku’ li xkik’el.\nRox raqal: Nawom chirux sutam\nRe naq naru na’elk chi uub’ej li k’anjel a’in, tento rawb’al sa’ xk’auxleb’ li poyanam naq aajel ru xkolb’al rix li xyu’am li q’uq’. Li molam Renace naxyole rix waqib’ roxk’aal (46) ektaar chi na’jej. wankeb’ laj ilol re, re naq eb’ li poyanam ink’a te xjot’ xyu’am li che’k’aam malaq xyu’ameb’ li xul.\nKok’ awinq sa’ k’aleb’aal\nAK’ K’ANJEL NAJALOK YU’AM\n18 raq b’e 24-69 Zona 10 Nimla k’ojar ochoch Empresarial Zona Pradera, Torre I 8vo Nivel xna’aj ajk’anjel 802.\nSik’ xkomon li esil\nSite designed by AdExperts


HECHOS 5 KEK - Li cˈaˈru queˈxcˈul laj Ananías ut - Bible Gateway\nHECHOS 5 Kekchi (KEK)\nLi cˈaˈru queˈxcˈul laj Ananías ut lix Safira xban li ma̱c queˈxba̱nu\n5 Quicuan jun li cui̱nk aj Ananías xcˈabaˈ. Quixcˈayi jun lix chˈochˈ rochben lix Safira li rixakil. 2 Ut queˈxcˈu̱b ru chi ribileb rib nak yijach lix tzˈak li chˈochˈ ta̱cana̱k chokˈ reheb. Ut li yijach chic quixcˈam laj Ananías riqˈuineb li apóstol ut quixye reheb: ―Aˈan aˈin chixjunil lix tzˈak li kachˈochˈ li xkacˈayi, chan. 3 Laj Pedro quixye re: ―At Ananías, ¿cˈaˈut nak xaqˈue a̱cuib chira̱le laj tza? ¿Cˈaˈut nak yo̱cat chixbalakˈinquil li Santil Musikˈej riqˈuin nak yo̱cat chixcanabanquil yijach lix tzˈak li chˈochˈ chokˈ a̱cue? 4 ¿Cˈaˈut nak tat‑oc xmukbal xtzˈak la̱ chˈochˈ? ¿Ma ma̱cuaˈ ta biˈ a̱cue? Cui xacˈayi la̱ chˈochˈ, ¿ma incˈaˈ ta biˈ raj xru xcana chokˈ a̱cue lix tzˈak? Ma̱cuaˈ chiku la̱o yo̱cat chi ticˈtiˈic. Chiru ban li Dios, chan. 5 Nak quirabi li a̱tin li quixye laj Pedro, quitˈaneˈ laj Ananías ut camenak quicana. Ut cˈajoˈ nak qui‑oc xxiuheb chixjunileb li queˈiloc re joˈqueb ajcuiˈ li queˈabin resil. 6 Ut eb li cui̱nk li toj sa̱jeb li cuanqueb aran queˈxlan li camenak, queˈxpako ut queˈxcˈam re teˈxmuk. 7 Ac xnumeˈ na chic oxib o̱r nak quicuulac lix Safira li rixakil. Incˈaˈ naxnau cˈaˈru ac xcˈulman. 8 Laj Pedro quixye re: ―Ye cue. ¿Ma joˈ aˈin xecˈayi cuiˈ le̱ chˈochˈ?― Ut lix Safira quixye: ―Ya̱l, joˈcan xkacˈayi cuiˈ, chan. 9 Ut laj Pedro quixye cuiˈchic re: ―¿Cˈaˈut nak xecˈu̱b che̱ribil e̱rib xyalbal rix li Santil Musikˈej? Cueˈqueb chak li xeˈmukuc chak re la̱ be̱lom ut tateˈxcˈam ajcuiˈ la̱at, chan. 10 Ut saˈ ajcuiˈ li ho̱nal aˈan lix Safira quitˈaneˈ chi rok laj Pedro ut camenak quicana. Eb li cui̱nk queˈoc saˈ cab ut queˈril nak camenak chic. Queˈrisi ut coxeˈxmuk chak chixcˈatk lix be̱lom. 11 Cˈajoˈ nak qui‑oc xxiuheb chixjunileb laj pa̱banel joˈqueb ajcuiˈ chixjunileb li queˈabin re li resil aˈin.\nNabal li milagro ut li sachba chˈo̱lej queˈxba̱nu li apóstol\n12 Rajlal nequeˈxchˈutub ribeb saˈ xmu li templo chixjunileb laj pa̱banel cuan cuiˈ li oqueba̱l Salomón xcˈabaˈ. Nabal li milagro queˈxba̱nu eb li apóstol ut nabal li sachba chˈo̱lej. 13 Usta eb li tenamit nequeˈxqˈue xlokˈaleb laj pa̱banel, abanan nequeˈxucuac chi xic saˈ xya̱nkeb. 14 Cˈajoˈ nak yo̱queb chi ta̱mc li yo̱queb chi pa̱ba̱nc re li Ka̱cuaˈ, joˈ cui̱nk joˈ ixk. 15 Ut nabaleb li queˈxcˈam chak lix yajeb ut queˈxyocob saˈ lix cuarib malaj chiru lix po̱p chire be. Queˈraj nak laj Pedro tixqˈuirtesiheb. Eb aˈan queˈxcˈoxla nak usta yal ta̱numekˈ chiruheb, teˈqˈuira̱k. 16 Nabaleb li queˈchal chak saˈ eb li tenamit li cuanqueb chi nachˈ riqˈuin Jerusalén. Queˈxcˈam chak li yaj ut eb li cuan ma̱us aj Musikˈej riqˈuineb. Ut chixjunileb quilajeˈqˈuirtesi̱c.\nEb li apóstol queˈcˈameˈ cuiˈchic chiruheb li nequeˈtaklan saˈ xbe̱neb laj judío\n17 Ut li xyucuaˈil aj tij ut eb laj saduceo li cuanqueb rochben, cˈajoˈ nak queˈoc xcakalinquileb li apóstol. 18 Joˈcan nak queˈxtakla xchapbaleb ut queˈxqˈueheb saˈ li tzˈalam li nequeˈqˈueheˈ cuiˈ yalak ani. 19 Abanan chiru li kˈojyi̱n aˈan jun lix ángel li Ka̱cuaˈ quixte lix puertil li tzˈalam ut quirisiheb saˈ tzˈalam ut quixye reheb: 20 ―Ayukex saˈ li templo ut te̱chˈolob xya̱lal chiruheb li tenamit chirix li acˈ yuˈam, chan reheb. 21 Cuulajak chic nak toj ekˈela queˈco̱eb saˈ li templo eb li apóstol ut queˈoc chixchˈolobanquil li xya̱lal chiruheb li tenamit joˈ quiyeheˈ reheb xban li ángel. Saˈ ajcuiˈ li ekˈela aˈan queˈcuulac li xbe̱nil aj tij rochbeneb chixjunileb li nequeˈtenkˈan re, ut queˈxbokeb li jun chˈol chic li nequeˈcˈamoc be chiruheb laj judío joˈqueb ajcuiˈ li nequeˈtaklan saˈ xbe̱neb. Ut queˈxtakla xyebal re laj ilol tzˈalam nak teˈcˈamekˈ li apóstol riqˈuineb. 22 Queˈcuulac li takl saˈ li tzˈalam ut incˈaˈ chic queˈtaˈeˈ li apóstol aran. Joˈcan nak queˈsukˈi chixyebal resil ut queˈxye: 23 ―Relic chi ya̱l li tzˈalam tzˈaptzˈo chi us nak xkatau. Ut eb laj cˈacˈalenel cuanqueb chire li oqueba̱l. Nak xkate li tzˈalam, incˈaˈ chic xkatauheb li cui̱nk chi saˈ, chanqueb li takl. 24 Nak queˈrabi aˈan, eb li xbe̱nil aj tij ut eb li nequeˈtaklan saˈ xbe̱neb li soldado li nequeˈcˈacˈalen saˈ li templo, queˈsach xchˈo̱leb ut queˈoc chixcˈoxlanquil cˈaˈru ta̱cana̱k cuiˈ li yo̱ chi cˈulma̱nc. 25 Quichal jun ut quixye reheb: ―Eb li cui̱nk li queˈqˈueheˈ saˈ tzˈalam ecue̱r cuanqueb saˈ li templo ut yo̱queb chixchˈolobanquil li xya̱lal chiruheb li tenamit, chan. 26 Co̱ ut li jun li nataklan saˈ xbe̱neb li soldado rochbeneb lix takl. Ut queˈxcˈameb chak li apóstol saˈ usilal xban nak queˈxucuac. Queˈxcˈoxla nak ma̱re teˈcutekˈ chi pec xbaneb li tenamit. 27 Queˈcˈameˈ laj Pedro ut laj Juan ut queˈxakaba̱c chiru li xyucuaˈil aj tij ut chiruheb li cuanqueb rochben. Ut li xyucuaˈil aj tij quia̱tinac riqˈuineb ut quixye reheb: 28 ―¿Ma incˈaˈ ta biˈ xkaye e̱re nak incˈaˈ chic te̱tzoleb li tenamit saˈ xcˈabaˈ li cui̱nk aˈan? La̱ex yo̱quex chixcˈutbal li tijleb aˈan saˈ chixjunil Jerusalén ut te̱raj xqˈuebal saˈ kabe̱n lix camic li cui̱nk aˈan, chanqueb. 29 Laj Pedro, joˈqueb ajcuiˈ li rech apostolil, queˈchakˈoc ut queˈxye: ―¿Ma takakˈet li cˈaˈru naxye li Dios ut takapa̱b li cˈaˈru nequeˈxye li cui̱nk? Incˈaˈ. Tento takapa̱b li cˈaˈru naxye li Dios. 30 Li Dios li queˈxlokˈoni chak li kaxeˈto̱nil yucuaˈ, aˈan li quicuaclesin cuiˈchic re li Jesús chi yoˈyo saˈ xya̱nkeb li camenak, li queqˈue chi camsi̱c chiru cruz la̱ex. 31 Li Jesús, aˈan li quiqˈueheˈ xlokˈal xban li Dios ut quiqˈueheˈ chi cˈojla̱c saˈ xnim ukˈ ut quiqˈueheˈ xcuanquil chi takla̱nc ut chi coloc, re nak laj Israel naru teˈyotˈekˈ xchˈo̱leb teˈxjal xcˈaˈux ut teˈcuyekˈ xma̱queb. 32 La̱o xkil aˈan riqˈuin ku. Joˈcan nak nakachˈolob xya̱lal aˈin ut li Santil Musikˈej li naxqˈue li Dios reheb li nequeˈpa̱ban, aˈan ajcuiˈ nacˈutuc re li xya̱lal aˈin, chanqueb. 33 Li xyucuaˈil aj tij ut li cuanqueb rochben, cˈajoˈ nak queˈjoskˈoˈ nak queˈrabi li quixye laj Pedro ut queˈraj raj xcamsinquileb li apóstol. 34 Abanan saˈ xya̱nkeb aˈan cuan jun aj fariseo aj Gamaliel xcˈabaˈ. Li cui̱nk aˈan aj tzolol chakˈrab ut naqˈueheˈ xcuanquil xbaneb li tenamit. Quixakli chiruheb ut quixtakla risinquileb li apóstol junpa̱t chirix cab. 35 Ut quixye reheb: ―Ex cui̱nk aj Israel, cˈoxlahomak chi us cˈaˈru te̱ba̱nu riqˈuineb li cui̱nk aˈin. 36 Qˈuehomak retal li cˈaˈru quixcˈul laj Teudas. Aˈan quixye nak kˈaxal nim xcuanquil. Cuan na ca̱hibak ciento chi cui̱nk li nequeˈta̱ken re. Aban li jun aˈan quicamsi̱c ut chixjunileb li queˈta̱ken re quilajeˈxchaˈchaˈi ribeb ut queˈosoˈ yal chi joˈcan. 37 Ut joˈcan ajcuiˈ quixcˈul laj Judas, Galilea xtenamit, nak quicˈulun saˈ xkˈehil chixtzˈi̱banquil xcˈabaˈeb li tenamit. Quixbalakˈiheb nabaleb li tenamit. Quicam ajcuiˈ aˈan ut chixjunileb li queˈta̱ken re queˈchaˈchaˈi̱c. 38 Anakcuan la̱in tinye e̱re: Canabomakeb li cui̱nk aˈin. Me̱chˈiˈchˈiˈiheb chic xban nak cui li cˈanjel aˈin yal xcˈaˈux cui̱nk, ta̱osokˈ. 39 Abanan cui ut re li Dios, incˈaˈ texru̱k chixpoˈbal ru. Qˈuehomak retal chi us ma̱re anchal yo̱quex chi pletic riqˈuin li Dios, chan laj Gamaliel. 40 Ut queˈxcˈul xchˈo̱l li quixye. Queˈxbokeb li apóstol ut queˈxqˈueheb chi saqˈuecˈ ut queˈxye reheb nak incˈaˈ chic teˈa̱tinak saˈ xcˈabaˈ li Jesús. Ut chirix aˈan, queˈachˈaba̱c. 41 Ut eb li apóstol queˈel chiruheb chi kˈaxal sa saˈ xchˈo̱leb xban nak chiruheb aˈan lokˈ xcˈulbal li raylal saˈ xcˈabaˈ li Jesús. 42 Ut incˈaˈ queˈxcanab xchˈolobanquil xya̱lal chiruheb li tenamit saˈ li templo ut saˈ eb li rochoch ut queˈxye resil nak li Jesucristo, aˈan laj Colonel li yechiˈinbil xban li Dios.


Naq saaj chaq li Jesus | Li xnaʼlebʼ li Santil Hu rehebʼ li kokʼal\nNaq saaj chaq li Jesus\nLaj Jose ut xMaria wankebʼ chaq Nazaret rikʼin li Jesus ut ebʼ li jun siir li xyum ut ebʼ li xkoʼ. Laj Jose kikʼanjelak choʼq aj peechʼ re xweenteninkil li xjunkabʼal. Joʼkan ajwiʼ, naxkʼut chaq chiruhebʼ chirix li Jehobʼa ut li Xchaqʼrabʼ. Joʼ junkabʼal kʼaynaqebʼ chi xik saʼ li chʼutlebʼaal re xloqʼoninkil li Yos ut chi xik Jerusalen re xnimankil li Paswa rajlal chihabʼ.\nNaq li Jesus wank 12 chihabʼ re, joʼ junkabʼal xkohebʼ Jerusalen, joʼ kʼaynaqebʼ xbʼaanunkil. Li tenamit nujenaq chi poyanam xbʼaan naq keʼwulak ajwiʼ chi xnimankil li Paswa. Naq kiraqeʼk li ninqʼe aʼin, laj Jose ut xMaria keʼxchap xbʼe re xik saʼ rochoch ut keʼxkʼoxla naq li Jesus yook chi chalk saʼ xyanqebʼ li xkomon. Abʼan, naq keʼxsikʼ saʼ xyanq li komonil, inkʼaʼ keʼxtaw.\nJoʼkan naq, keʼsutqʼiik Jerusalen ut chiru oxibʼ kutan keʼxsikʼ wiʼ li Jesus. Tojaʼ naq, keʼxtaw saʼ rochoch li Yos. Aran chunchu saʼ xyanqebʼ laj kʼutunel, yook xkʼebʼal xchʼool chi rabʼinkilebʼ ut xbʼaanunkil ebʼ li xninqal ru patzʼom. Ebʼ laj kʼutunel sachso xchʼool keʼkanaak rikʼin li yook xyeebʼal chaq li Jesus, joʼkan naq, keʼok chi patzʼok re. Keʼxkʼe reetal naq naxtaw ru chiʼus li Xchaqʼrabʼ li Jehobʼa.\nLaj Jose ut xMaria jwal yookebʼ xkʼaʼuxl. Li xMaria kixye: «Waʼ, yalaq bʼar xatqasikʼ. Bʼar wankat chaq?». Ut li Jesus kisumenk re: «Ma inkʼaʼ nekeenaw naq tento tinwanq saʼ rochoch Linyuwaʼ?».\nLi Jesus kisutqʼiik rikʼin li xnaʼ xyuwaʼ aran Nazaret. Laj Jose kixkʼut chiru li Jesus kʼanjelak joʼ aj peechʼ. Kʼaru nakaakʼoxla? Chan tawiʼ ru li Jesus naq saaj chaq? Li Jesus kiʼok chi kʼiik ut inkʼaʼ kixkanabʼ xtawbʼal xnaʼlebʼ? Joʼkan naq, li Yos ut ebʼ li poyanam inkʼaʼ keʼxkanabʼ xraabʼal.\n«Xbʼaanunkil laawajom, at Inyos, oxloqʼ tzʼaqal chiwu, ut laachaqʼrabʼ wank saʼ xchamal linchʼool» (Salmo 40:8).\nEbʼ li patzʼom: Bʼar kitawmank li Jesus xbʼaan laj Jose ut xMaria? Kʼaʼut wank chaq aran?\nWank sut chʼaʼaj xpaabʼankil qanaʼ qayuwaʼ. Re naq tat-abʼinq, chanru tatxtenqʼa xkʼambʼal aawe rikʼin li Jesus?